text:
Á tingfundinum í dag, hevur Sirið Stenberg svara uppá fimm fyrispurningar, teir vóru um reglur um oljutangar hjá fyritøkum og privatum húsarhaldum, um bíðitíð til skurðviðgerð fyri ryggtrupulleikar, um dialysuviðgerð , og um um ættleiðing úr Etiopia
fýra av hesum spurningum eru niðanfyri
Svar upp á skrivligan fyrispurning frá Heðin Mortensen, løgtingsmanni nr. S-15/2015 viðvíkjandi reglum um oljutangar hjá fyritøkum og privatum húsarhaldum
Fyrispurningurin var soljóðandi:
Nær fer landsstýriskvinnan at áseta reglur, sum tryggja at oljutangar hjá fyritøkum og privatum húsarhaldum verða skiftir vegna aldur fyri at forða ógvusligari dálking í nærumhvørvinum?
Svar:
Fyrst er at siga, at oljutangarnir hjá størri virkjum og fyritøkum koma undir reglurnar hjá Brunaeftirlitinum, sum liggur undir málsøkjunum hjá landsstýrismanninum í fiskivinnumálum.
Størsta avbjóðingin er við sethúsaoljutangunum, tá hesir fara at leka og verða atvoldin til dálkað undirlendi við øllum, sum tað hevur við sær; dálkaðari mold, steinseting og urtagørðum, og viðhvørt dálkaðar ári og dálkaðan sjógv.
Sambært Umhvørvisstovuni eru umleið 5000 av umleið 18000 sethúsaoljutangum eldri enn 20 ár. Tað vil siga , at umleið ein triðingur eru eldri enn 20 ár. Metingin byggir Umhvørvisstovan á upplýsingar, sum vóru fingnir til vega við Manntal. Skilagott hevði verið at fingið gjørt eina ætlan og sett krøv, soleiðis at sethúsaoljutangar verða skiftir út eftir eini ætlan, so umhvørvisavleiðingarnar verða fyribyrgdar.
Arbeitt hevur áður verið við at gera uppskot til kunngerð á økinum, men enn er ikki komið á mál. Her kundi eg hugsað mær at hugt aftur eftir tí arbeiði, sum er gjørt. Um politisk undirtøka er fyri tí arbeiðinum, kann roknast við, at tað longu í 2017 verða sett krøv til sethúsaoljutangar, bæði teir niðurgrivnu, útitangar og innitangar. Eisini verða onnur krøv ásett, fyri at betra um trygdina og fyri at fyribyrgja dálking í nærumhvørvinum.
Tað mest kostnaðarmikla kravið verður, at eldri oljutangar skulu skiftast út. Tí má ein rímilig skiftistíð eisini ásetast tvørtur um eitt ávíst áramál.
Somuleiðis má kannast, um tað politiskt verður mett neyðugt at gera eina skipan við ávísum fíggjarligum stuðli í sambandi við oljutangaskiftið. Hinvegin kann sigast, at fíggjarligi smeiturin av ikki at skifta oljutangan kann gerast stórur, serliga um tryggingin ikki tekur við, tí oljutangin er tærdur ella illa farin vegna aldur.
Heilsu- og innlendismálaráðið, 30. mars 2016
Sirið Stenberg
landsstýrismaður
Svar uppá fyrispurning nr. 36/2015 eftir § 52a í tingskipanini um bíðitíð til skurðviðgerð fyri ryggtrupulleikar frá Kára P. Højgaard, løgtingsmanni
Spurningurin var soljóðandi:
1. Hvussu long er miðal bíðitíðin at fáa skurðviðgerð fyri diskusprolaps ella líknandi ryggtrupuleika?
2. Hvussu nógvir føroyingar verða árliga skurðviðgjørdir fyri nevndu ryggtrupulleikar?
3. Hvussu nógvir av hesum verða árliga sendir til Danmarkar at skurðviðgerast?
4. Verða hesir sendir til Ríkissjúkrahúsið til viðgerðar ella onnur sjúkrahús?
5. Hvussu nógvir føroyingar árliga verða skurðviðgjørdir á privatsjúkrahúsum, og er talan um samstarv við eitt ella fleiri?
6. Um bíðitíðin til skurðviðgerð gerst so long, at sjúklingar velja sjálvir at søkja sær hjálp á donskum privatsjúkrahúsi, kunnu hesir so fáa útreiðslurnar endurgoldnar samsvarandi kostnaðinum fyri almenna viðgerð?
7. Um ikki, hví?
Svar:
Til nr. 1
Bíðitíðin er sjálvandi tengd at eini heilsufakligari meting av, hvussu akutt viðgerðin er. Er talan um akutta viðgerð, er ongin bíðitíð. Miðalbíðitíðin til ryggskurðviðgerðir, sum ikki eru akuttar, er umleið 2-4 vikur.
Tá ið talan er um størri skurðviðgerðir, er bíðitíðin í dag umleið 2 vikur. Hesar skurðviðgerðir verða framdar á Ríkissjúkrahúsinum/Glostrup, sum eru løgd saman, og har m.a. ryggskurðviðgerðir í fjør blivu fluttar til Glostrup. Áðrenn skurðviðgerðirnar blivu fluttar til Glostrup, var bíðitíðin munandi longri.
Til nr. 2
Í fjør blivu tilsamans 57 føroyingar ryggskurðviðgjørdir. Av hesum blivu 17 skurðviðgerðir framdar á Landssjúkrahúsinum, har ein útlendskur ryggkirurgur arbeiðir eina viku um mánaðin, og 40 skurðviðgerðir í Danmark. Tað blivu 28 føroyingar ávístir og skurðviðgjørdir á privatsjúkrahúsinum Center for Ryg, og 12 á Ríkissjúkrahúsinum/Glostrup.
Til nr. 3
Í 2015 blivu 70 sjúklingar sendir til Danmarkar til metingar og skurðviðgerð. Av hesum blivu sum áður nevnt 40 skurðviðgjørdir.
Til hetta er at siga, at skurðviðgerð verður ikki altíð mett at vera rætta loysnin. Rákið er heldur hinvegin soleiðis, at aðrar loysnir verða royndar fyrst, sum møguliga kunnu fyribyrgja skurðviðgerð.
Tað er eisini í hesum sambandi, at Ryggambulatoriið er sett á stovn á Klaksvíkar sjúkrahúsi – og sum verður rikið í samstarvi við serlækna og ryggjatoymi frá Hjørring sjúkrahús. Ambulatoiið hevur virkað í nøkur ár, har ryggjasjúklingar koma í viðtalu. Hugsanin við viðtaluni er at fyribyrgja skurðviðgerð í rygginum – í staðin verður roynt at loysa ryggtrupulleikarnar við venjing og heilivági – og har skurðviðgerð er síðsti útvegur.
Til nr. 4
Tað blivu í 2015, 20 sjúklingar sendir til Ríkissjúkrahús/Glostrup, harav 12 blivu skurðviðgjørdir. Sama ár blivu 50 sjúklingar sendir til privatsjúkrahúsið Center for Ryg, harav 28 blivu skurðviðgjørdir.
Til nr. 5
Av teimum sum blivu ávístir av føroyska sjúkrahúsverkinum í fjør, blivu sum áður nevnt 28 sjúklingar skurðviðgjørdir á privatsjúkrahúsi. Talan er um Center for Ryg, sum føroyska sjúkrahúsverkið hevur avtalu við.
Til nr. 6 og 7
Føroyska sjúkrahúsverkið hevur einans heimild at gjalda fyri viðgerðir uttanlands, har yvirlækni í føroyska sjúkrahúsverkinum hevur ávíst sjúklingin og kautionerað fyri viðgerðina. Yvirlæknar kunnu eisini einans ávísa til viðgerðarstøð, sum sjúkrahúsverkið hevur avtalu við, ella søkja Visitatiónsnevndina um loyvi at ávísa til støð, har eingin avtala fyriliggur. Tískil ber ikki til at geva endurgjald fyri viðgerðir, sum sjúklingurin sjálvur útvegar sær.
Orsøkin til hesa skipan er, at sjúkrahúsverkið má tryggja sær, at tað eru skipaði viðurskifti innan økið – eisini játtanarliga – og at tær viðgerðir, sum tað almenna keypir uttanlands, hava eina ávísa góðsku.
Heilsu- og innlendismálaráðið, 11. apríl 2016
Sirið Stenberg
landsstýriskvinna
Svar uppá fyrispurning nr. 37/2015 eftir § 52a í tingskipanini um dialysuviðgerð frá Bjørn Kalsø, løgtingsmanni
Spurningurin var soljóðandi:
1. Heldur landsstýrismaðurin, at tað hevði bøtt um likamligu- og sálarligu heilsustøðuna hjá nýrasjúklingum, um lívsneyðuga afturvendandi hemodialysuviðgerðin fekst so nær heiminum hjá sjúklingunum, sum gjørligt?
2. Hvat heldur landsstýrismaðurin um sonevndar satelitskipanir, sum verða nýttar í sambandi við hemodialysuviðgerð í okkara grannalondum, til tess at stytta um tíðarkrevjandi ferðing hjá nýrasjúklingum millum heim og viðgerðarstað?
3. Heldur landsstýrismaðurin, at tað hevði verið skilagott at skipa líknandi hemodialysuviðgerð eitt nú á Klaksvíkar Sjúkrahúsi?
4. Verður arbeitt við at skipa hemodialysuviðgerð á Klaksvíkar Sjúkrahúsi?
5. Um svarað verður játtandi í spurningi 4, nær kann so roknast við, at fyrstu sjúklingarnir kunnu fáa viðgerðina á Klaksvíkar Sjúkrahúsi?
6. Verður arbeitt við at skipa hemodialysu aðrastaðni í landinum eitt nú í Suðuroy?
Svar:
Til nr. 1
Tað kemur sjálvandi at verða ein stórur lætti hjá nýrasjúklingum, um hemodialysuviðgerðin verður givin so nær heiminum hjá sjúklingunum, sum gjørligt. Hvussu tað ávirkar likamligu og sálarligu heilsustøðuna hjá nýrasjúklingum kann verða torført at meta um, men tað er væl hugsandi, at tað hevur eina jaliga ávirkan.
Til nr. 2
Sonevndar satelittskipanir kunnu lætta nógv um hjá sjúklingum, tí nógv tíð verður spard til ferðing millum heim og viðgerðarstað. Heilsufaklig atlit skulu sjálvandi takast, áðrenn tílíkar skipanir verða settar í verk.
Til nr. 3
Eg meti, at tað er skilagott um tað heilsufakliga verður mett at verða forsvarligt at seta í verk hemodialysu á eitt nú Klaksvíkar sjúkrahúsi.
Til nr. 4
Undanfarni landsstýrismaður hevði ætlanir um at seta í verk hemodialysuviðgerð á Klaksvíkar sjúkrahúsi, og tað varð eisini gjørt eitt ávíst greiningararbeiði í hesum sambandi. Í hesum sambandi bleiv málið eisini lagt til Landslæknan, fyri at fáa eina heilsufakliga meting av at seta eina tílíka skipan í verk í Klaksvík. Sambært Landslæknanum kundi ein satelittskipan í Klaksvík verða sett í verk “…for ukomplicerede dialysepatienter, dvs. patientgrupper, der som udgangspunkt er egnede til hjemmedialyse”. Hetta var tó treytað av, at visitering, faklig ábyrgd og leiðsluábyrgd var á Dialysudeildini á Landssjúkrahúsinum og undir ábyrgd av avvarðandi serlækna fyri økið.
Tá ið metingin hjá Landslæknanum var tøk síðsta summar og eftirfylgjandi varð viðgjørd millum partarnar, vísti tað seg, at talan bert var um ein sjúkling í Norðoyggjum, sum var egnaður til heimadialysu, og hann hevði longu fingið bjóðað at fáa dialysumaskinu heima. Samstundis gjørdi leiðslan á Landssjúkrahúsinum av, saman við avvarðandi serlækna fyri økið, at sjúkrahúsið ikki kundi taka ábyrgd fyri eini satelittfunktión á Klaksvíkar sjúkrahúsi. Soleiðis vóru fortreytirnar og grundarlagið stórt sæð burtur, fyri at seta í verk eina tílíka skipan í Klaksvík.
Dialysuøkið verður eins og onnur økið ment bæði fakliga og tøkniliga. Tað verður sjálvandi fylgt við, hvat hendir í okkara grannalondum. Broytast fortreytirnar og grundarlagið, er landsstýriskvinnan fús at taka málið upp aftur við avvarðandi partar, fyri at finna loysnir, har viðgerðin kann veitast í nærumhvørvinum.
Til nr. 6
Nei, tað verður í løtuni ikki arbeitt við at seta í verk skipan við hemodialysu í Suðuroy ella aðrastaðni í landinum.
Heilsu- og innlendismálaráðið, 11. apríl 2016
Sirið Stenberg
landsstýriskvinna
Svar upp á fyrispurning nr. 38/2015 eftir § 52a í tingskipanini um ættleiðing úr Etiopia frá Anniku Olsen, løgtingsmanni (at svara skrivliga eftir TS § 52a)
Spurningurin var soljóðandi:
1. Hvat ætlar landsstýrismaðurin at gera, nú Danmark hevur steðgað ættleiðing úr Etiopia?
2. Hvat kann gerast fyri at hjálpa teimum føroysku familjunum, ið eru komnar í trupulleikar orsakað av hesum?
Svar:
Til nr. 1:
Løgtingið hevur sambært heimastýrislógini lóggávuvaldið í yvirtiknum málum. Ættleiðingarmál eru framvegis felagsmál. Tað er tí Fólkatingið, sum hevur lóggávuvaldið á økinum, og tað er danski ráðharrin, ið tekur avgerðir á økinum. Landsstýriskvinnan í heilsu- og innlendismálum hevur sostatt ikki heimild at gera broytingar á økinum.
Tá ið málsøkið persóns-, familju- og arvarættur verður yvirtikið, fáa føroyskir myndugleikar, sambært § 3 í løgtingslóg nr. 79 frá 12. mai 2005 um mál og málsøki føroyskra myndugleika at yvirtaka, lóggávuvaldið og útinnandi valdið á økinum.
Tá ið málsøkið persóns-, familju- og arvarættur verður yvirtikið, kann landsstýriskvinnan í heilsu- og innlendismálum tilevna føroyska lóggávu á økinum, sum er lagað eftir føroyskum viðurskiftum og seta fleiri tiltøk í verk.
Uppskot til løgtingslóg um yvirtøku av málsøkinum verður væntandi lagt fyri Løgtingið komandi tingsetu, og málsøkið verður væntandi yvirtikið í 2018.
Til nr. 2:
Landsstýriskvinnan í heilsu- og innlendismálum harmast um íkomnu støðuna. Landsstýriskvinnan vil í samráð við avvarðandi partar fáa lýst, hvat kann gerast, fyri at hjálpa teimum raktu familjunum.
Í sambandi við, at danski ráðharrin hevur steðgað allari ættleiðing úr Etiopia, hevur Heilsu- og innlendismálaráðið umvegis Ríkisumboðið fingið upplýst, at danska ættleiðingarfelagið, Danish International adoption (DIA), hevur niðurlagt allar bíðilistar fyri at tryggja, at teir umsøkjarar, ið ávirkast av hesum, fáa nøktandi ráðgeving og tilboð um samrøður, har tey eisini fáa tilboð um at koma á ein annan bíðilista.
Umboð fyri DIA hava verið í Føroyum, fyri at tosa við tær føroysku familjurnar, ið eru ávirkaðar av hesum.
Danski ráðharrin hevur upplýst, at miðað verður eftir, at endalig støða verður tikin 1. mai 2016 viðvíkjandi teimum, ið ynskja at koma á ein annan bíðilista.
DIA hevur upplýst, at útgangsstøði verður tikið í, hvussu leingi umsøkjarin hevur staðið á bíðilista, tá ið viðkomandi skal setast á ein nýggjan bíðilista.
DIA hevur somuleiðis upplýst, at tey, sum hava staðið á bíðilista til at ættleiða úr Etiopia, fáa 30 % av tí, sum tey hava goldið í sambandi við málsviðgerðini, tó í mesta lagið 30.250 kr. umframt tilmeldingargjaldið á 5.000 kr. við sær, tá ið tey verða flutt á ein annan bíðilista.
Ættleiðingarfelagið hevur biðið um fund við landsstýriskvinnuna í heilsu- og innlendismálum, har ætlanin er at umrøða, hvat kann gerast, fyri at hjálpa teimum føroysku familjunum, ið ávirkast av hesum.
Landsstýriskvinnan er sinnað at kanna, um tað er møgulig at hjálpa upp á aðrar mátar, hóast økið enn ikki er yvirtikið.
Sirið Stenberg
landsstýriskvinna


c: text/html

text:
Grind í Gøtu fyri 3,3 mill.
Grindin, sum legði beinini á sandinum í Syðrugøtu leygarmorgunin og sum varð sleipað og merkt á bryggjuni í Norðagøtu, taldi 204 hval og mett til 1200 skinn. Umroknað til virði í reiðum peningi er talan um í minsta lagi 3,3 mill.
Kundu vit dripið grind til útflutning? Møguleiki ella utopi?
Grindin var skift Ý drßps- og rakstrarpartar og skift var eisini til bygdirnar Ý Eysturkommunu, sum eru LeirvÝk, Norrag°ta, G°tugjˇgv, Syrug°ta, Undir G°tueii og Skipanes.
Um vit br˙ka ˙trokningarhßttin, sum Andras Joensen gj°rdi og sum liggur undir "Viri av grind" Viri av grind
so er talan um Ý minsta lagi 3,33 mill. kr., men vi prÝsv°kstri og stˇra eftirspurninginum, er helst talan um st°rri upphŠdd. Helst er eftirspurningurin eisini st°rri, n˙ partar av gr°nmetinum eru vornar lÝvshŠttisligar at eta.
Sera nˇgv fˇlk vˇru ß bryggjuni Ý Norrag°tu beint fyri at selarnir komu ˙t og aftanß.
<
Sřslumaurin fyri Streymoy Finnbogi Midjord fekk hjßlp frß Karl Johansen, sřslumanni Ý Noroyggjum at ˙tflřggja selarnar (sřslumaurin fyri Eysturoy er ikki settur enn, eftir at Ingibj°rn Eldevig fˇr frß fyri aldur).
<
Spentir grindamenn bÝa eftir til teirra navn verur rˇpt upp.
<
Fˇlk vˇru hugagˇ undir uppskeringingi og okkurt stuttligt verur helst eisini sagt.
Teir ungu hildu seg sanniliga eisini til.
VŠl lß fyri vi samstarvinum leirvÝkingurin, g°tumaurin og vßbingurin.
Trř Šttarli skera upp saman
Eitt sindur av undanskuri skal vi.....
Leskiligir bitar. Fleiri og fleiri vilja hanga upp at turka og spiki er gott til bŠi tv°st og fisk.
Matur fyri milliˇnaviri liggur ß bryggjuni Ý Norrag°tu - kanska kundu vit dripi grind til ˙tflutning. M°guleiki ella utopi?

robotstxt: allowed

filter: keep


text:
Toska- og hýsustovnurin er niðurfiskaður og fiskiskapurin má minkast. Soleiðis hevur tilmælið hjá Havstovuni ljóðað á hvørjum ári síðan 2004. Tilmælini eru ongantíð fylgd, og í dag er toska- og hýsufiskiskapurin søguliga lágur.
Men nú fiskivinnunýskipanin stendur fyri durum tykjast stóru politisku flokkarnir tó, á pappírinum, at vera upptiknir av at fáa eina burðardygga fiskivinnu frá 1. januar 2018.
Bæði samgongan og fólkaflokkurin leggja stóran dent á lívfrøðiliga burðardygd í sínum løgtingsuppskotum um fiskivinnunýskipan. Og eitt rit, sum Sambandsflokkurin almannakunngjørdi longu í november, leggur eisini dent á stovnsrøkt og at raðfesta lívfrøðiliga ráðgeving í fiskivinnuhøpi.
Í fiskivinnuni snýr lívfrøðilig burðardygd seg um at taka eina nøgd úr stovninum, sum er so mikið lítil, at stovnurin heldur seg á sama støði hvørt ár. Men tað hevur stóran týdning at leggja upp fyri náttúruviðurkiftum, tí hesi hava ein stóran leiklut.
Í ávísar mátar er tað gott fyri stovnin at tikið verður burtur úr honum. Tá ið stovnurin er helvtin av maksimalu støddini, tað vil siga av tí stødd, sum hann fyri náttúruni sleppur at vera, verður hann meira fruktagóður enn, um hann fær frið.
Men, kemur stovnurin niður í eina minni stødd, umleið ein fjórðing ella fimtapart, av tí størsta hann kann vera, kann tað fáa álvarsligar avleiðingar fyri langtíðar úrtøkuna.
Petur Steingrund, fiskifrøðingur, metir toskastovnin í Føroyum at vera millum 30.000 og 50.000 tons. Ábendingar eru um, at toskastovnurin kann vera meir enn 200.000 tons. Hevur hann rætt í hesum, er talan um møguligt risastórt virði, sum Føroyar ikki fáa gleði av, sum nú er.
Ilt er at siga, júst hvussu stórur toskastovnurin er í dag, men fiskiskapurin bendir á, at hann er illa fyri. Toskafiskiskapurin í føroyskum sjóøki í fjør var 9500 tons. Skulu veiðitølini vaksa, má stovnurin fyrst fáa loyvi at vaksa.
Men hví er stovnurin so illa fyri? Hvør hevur ábyrgdina av tí? Sambært Petur Steingrund hava náttúruviðurskifti í havinum kring Føroyar verið serlig seinastu tíggju árini, og tí er hetta ein partur av orsøkini. Men vit menniskju eiga eisini ein part, um ikki ein stóran part, av skuldini.
Tað ber ikki til at siga við vissu, hvussu stóra ávirkan fiskiskapurin hevur havt á stovnarnar. Men tað er merkisvert, at øll grannalondini í Norðuratlantshavi hava havt framgongd í hýsu- og toskastovnunum síðan 2003, meðan Føroyar hava havt afturgongd.
Tað, sum øll hini londini hava til felags, er, at tey fylgja lívfrøðiligum tilráðingum frá altjóða havgranskingarstovninum ICES. Í Føroyum hevur løgtingið harafturímóti á hvørjum ári tikið avgerð um veiðutrýst grundað á tvey tilmæli, eitt lívfrøðiligt og eitt vinnuligt.
Eitt annað, sum hini londini hava til felags, er, at fiskiskapurin verður stýrdur eftir eini kvotaskipan, meðan Føroyar hava havt eina fiskidagaskipan síðan 1997.
Okkurt kundi bent á, at um Føroyar skulu hava eina lívfrøðiliga burðardygga fiskivinnu, má politiska skipanin lurta eftir lívfrøðini. Og tað siga politisku flokkarnir nú, at teir ætla at gera.
Tað er púra greitt, at møguleikarnir fyri at fáa nógv meira burturúr, eitt nú, toskastovninum í framtíðini eru stórir, og komandi mánaðirnir kunnu verða avgerandi fyri, um hesir møguleikarnir kunnu røkkast.


text:
Hvat er eitt ting?
- Tinganes, Faroe Islands
- Tynwald Hill, Isle of Man
- Dingwall, Scotland
- Tingwall, Orkney
- Tingwall, Shetland
- Thingvellir National Park, Iceland
- Gulatinget, Norway © Knut Bry
Ting, sum stavar frá norrøna þing, eru teir gomlu fundarstaðirnir, sum eru okkara felags norrøni arvur, ið er at síggja um alt Norðureuropa.
Sagt verður um tey, at tey eru upprunin hjá víkingunum til fólkaræði, tí tey vóru ein roynd at seta á stovn eina umboðandi skipan, so fólk kundu koma til sættis um ósemjur á einum óheftum fundi heldur enn við blóðhevnd og harðskapi.
Týdningurin og góða móttøkan, sum skipanin fekk, hevði við sær, at tey vórðu flutt úr norðurlendsku heimlondunum til víkingabúsetingar í øllum Norðureuropa. Vit fáa eyðmerkt fleiri staðir við staðanavni teirra so sum thing, ting, ding og fing. Nøkur dømi eru Gulating (Noregi), Tingwalla (Svøríki), Þingvellir (Ísland), Tinganes (Føroyar), Tingwall (Hetland og Orknoyar), Dingwall (Skotland), Tynwald (Man) og Fingay Hill (Ongland).
Tá ið víkingarnir og norrønu niðursetufólkini settu búgv á nýggjum støðum, høvdu tey siðir og rættarskipan heimanífrá við sær. Politiskar avgerðir vórðu tiknar á tingi, lógir hildnar uppi og trætur loystar. Valdsharrin á staðnum og løgsøgumaðurin (løgmaður ella sorinskrivari) høvdu eftirlit við tingingunum. Løgsøgumaðurin skuldi minnast og duga at siga lógirnar. Á summum tingum, sonevndum altingum, høvdu allir frælsir menn rætt at atkvøða. Á øðrum sonevndum løgtingum tulkaðu ríkið og nærsamfelagið lógina í felag.
Tingið var eisini miðdepil fyri átrúnaðarligt virksemi umframt handil og umbýti. Á Tingvøllum í Íslandi síggjast toftirnar eftir búðirnar enn dagin í dag. Handilsmenn brúktu tær, tá ið teir handlaðu við fólk, ið var komið til tingfundar.
Tingskipanin við lógarvaldi og valdsbýti livir sítt fríska lív. Fleiri ting virka framhaldandi. Íslendska lóggávutingið eitur framvegis Alting, tað norska verður nevnt Storting, og tað føroyska rópt Løgting. Tingið á Man, sum verður kallað Tynwald, heldur framvegis miðsummarting á hvørjum ári á tingheygnum Tynwald Hill.
Í eini tíð við alsamt størri altjóðagerð og globalisering er tingsøgan ein áminning um ein elligamlan tørv á dygdargóðum lógarskipanum og fríum orðaskifti og týdninginum av at greiða ósemjur uttan at fara til hendurs.


text:
Januar byrjar árið – hann er fyrstur
Tá er sera kalt og mangan frystir.
Februar vit øll mugu geva gætur
at hann er stuttur – er bert fáar nætur
Fýra vakrar árstíðir njóta vit hvørt ár:
Eitt summar og eitt heyst
– ein vetur og eitt vár
Mars kann mangan vera sera kaldur
men tó vit kunna síggja okkurt tjaldur.
Í apríl tá tiðnar sjálvt á tindum.
Tá kemur vár vi ljós’ og lýggjum vindum.
Í mai er ljóst, tá byrjar alt at næla.
Vit síggja smálomb hugna sær og spæla.
Í juni vitja fleiri summargestir
– í øllum reiðrum fyri nevi brestur.
Í juli skínur sólin oman niðan.
Tá fara vit øll somul glað í hagan.
August kann vera frískur og so lættur,
og tá fara vit í skúla aftur.
September hann kann vera sera fagur.
Tá kemur heystið, og tá styttist dagur.
Í oktober ermar vit upp bretta,
tá ganga vit øll fjøllini og fletta.
Í november taka vit fram sleður,
tá kemur kavi, og tá er tað vetur.
Í desember – eta gás og dunnu,
tí tá eru jól, men eisini árið runnið.
Fýra vakrar árstíðir njóta vit hvørt ár:
Eitt summar og eitt heyst
– ein vetur og eitt vár


text:
- Tíðindi, mentan og ítróttur
Pensjónsnýskipanin til viðgerðar
Uppskotinini, ið eru partur av pensjónsnýskipanini, koma til aðru viðgerð í løgtinginum í dag.
Talan er um seks uppskot.
Eyðgun Samuelsen, landsstýriskvinna í Almannamálum, hevur lagt trý av teimum fram, og Kristina Háfoss, landsstýriskvinna í fíggjarmálum, hevur lagt trý av uppskotunum fram.
Samgongan ætlar millum annað at hækka pensjónsaldurin, so hann í 2025 verður 67 og eitt hálvt ár, og í 2030 verður 68 ár.
Tingfundurin í dag byrjar klokkan 10 fyrrapartin.
Sí eisini


text:
Skulu heilsurøktarar arbeiða á sjúkrahúsi?
Eg sakni at síggja Landssjúkrahúsið søkja eftir heilsurøktarum. Á Landssjúkrahúsinum eru uml 850 starvsfólk, svarandi til 700 ársverk, býtt í 30 ymiskar starvsbólkar.
Okkurt um 20 av hesum ársverkum eru sett við heilsurøktarum. Tað, eg veit, arbeiða 5 heilsurøktarar á hvørjum av teimum trimum sjúkrahúsunum, og áleið 20 heilsurøktarar eru í starvi á Psykiatriska deplinum. Ikki kann sigast, at tað er serliga nógv, men tað er heldur ikki løgið, tá ið tað næstan aldrin verður søkt eftir heilsurøktarum til okkara heilsuverk. Heldur ikki, tá heilsurøktarar við teimum gomlu útbúgvingunum fara frá fyri aldur, verður søkt eftir heilsurøktarum fyri tey. Hetta er eitt óhugnaligt rák, vit hava upplivað seinastu mongu árini, at ein heilsufakbólkur soleiðis verður ruddaður út úr sjúkrahúsverkinum.
Tað sum eg standi heilt óskiljandi yvirfyri er, at vit raðfesta heilsurøktarar á útbúgvingarliga økinum við at bjóða útbúgvingina í Føroyum, men vit niðurraðfesta heilsurøktarar á arbeiðsmarknaðinum, við ikki at søkja eftir heilsurøktarum til størv, ið passa saman við teirra fakligu kompetansum. At heilsurøktaraútbúgvingin hevur verið í Føroyum í 10 ár, kann ikki sigast at vera annað enn ein greið ábending um, at hetta er eitt yrki, sum er týdningarmikið og neyðugt í okkara samfelag. Heilsuverkið er ein partur av útbúgvingini hjá heilsurøktarum, við tað, at ástøði og starvsvenjing á sjúkrahúsi krevst fyri at kunna blíva heilsurøktari, tí tað er har, ein partur av yrkisførleikanum liggur. Men tá heilsurøktarin stendur við prógvi í hond og førleikum til at arbeiða við grundleggjandi sjúkrarøkt, sum autoriserað heilsustarvsfólk, tá er tað ikki einum heilsurøktara, ið tørvur er á til seingjardeildirnar. Tað vil siga, at sjúkrahúsverkið er við til at framleiða umleið 20 heilsurøktarar, hvørt ár, men vil, tá tað kemur til stykkis, ikki vita av síni egnu úrtøku.
Skiljið tann, ið skilja vil.
Rakul í Gerðinum, forkvinna í Heilsurøktarafelagnum
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
So ymisk og tó
Reyðmaðkurin hvørvur úr troyttari jørð
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Maria Strømme gjørdist professari í nanotøkni einans 34 ára gomul, og hon hevur givið fleiri enn 250 vísindaligar greinar út í altjóða tíðarritum. Harumframt eigur hon omanfyri 30 patentir. Saman við sínum granskaratoymi arbeiðir Maria Strømme við at menna nýggja tøkni, sum kann broyta okkara gerandisdag - bæði innan vinnuligt virksemi, heilsuverkið og samfelagið í síni heild.
Á Vinnudegnum fer Maria Strømme at greiða frá, hvat nanotøkni er, og hvørjar avbjóðingar nanotøkni kann loysa. Endamálið er at geva innlit í, hvussu lív okkara og samfelagið er við at broytast orsaka av teimum møguleikum, sum nanotøkni veitir.
Maria Strømme er kend fyri slóðbrótandi gransking. Eitt nú fyri at framleiða evnið Upsalite®, sum í 100 ár var mett ógjørligt av tí akademiska heiminum, og eisini fyri at framleiða umhvørvisvinarligt algubattarí. Hon hevur stovnað fyritøkuna Disruptive Materials AB, sum hevur verið á Top 33 listanum av svenskum hightech fyritøkum í 2014 og 2015. Disruptive Materials AB vann Venture Cup Sweden og Nordic Clean Tech Open í 2014.
So leingi menniskja hevur livað, hava vit brúkt tilfar, sum náttúran hevur givið okkum. Men við nýggjari tøkni kann okkara ættarlið leggja nýggjar eginleikar afturat náttúrligum tilfari og soleiðis skapa nýtt tilfar. Nanotøkni er ein hjálp, eitt amboð, sum kann hava við sær, at mannakroppurin byggur upp brósk og lekjur krabbamein, men harumframt kann nanotøkni eisini menna burðardygga orku og orkugoymslu, sigur Maria Strømme.
Maria Strømme varð í 2016 vald sum ársins kvinna í Svøríki og fekk í 2012 kongaliga “Engineering Science” (IVA) gullmerki fyri avgerandi og gagnliga gransking og fyri víðfevnda íverksetan innan alisfrøði og læknavísund.


text:
- Tíðindi, mentan og ítróttur
USA fíggjar Norðurkoreansku myndugleikunum
Í Hunchun í Kina eru nógv fólk til arbeiðis, har tey gera fiskavørur klárar, sum skulu sendast á amerikanska marknaðin.
Fólkini liva í legum, tey arbeiða minst 12 tímar um dagin, og sleppa ikki úr leguni uttan serligt loyvi. 70 prosent av tí tey tjena, verður sent heim til Norðurkorea. Tí eru tað fólk í USA sum fíggja virksemið hjá norðurkoreansku myndugleikunum, vísir ein kanning hjá AP tíðindastovuni.
Mett verður, at arbeiðsfólk úr Norðurkorea tjena millum 1,3 og 3,2 milliardir kr. í útlandinum, sum síðani verða sendar heim til myndugleikarnar.
Kanningin hjá AP vísir, at vørur sum norðurkoreanar hava framleitt, verða seldar í USA, Kanada og í fleiri londum í ES.
Hildið verður, at minst 300 norðurkoreanar arbeiða í Hunchun í Kina. Tey fáa í besta lagi 300 dollarar um mánaðin meðan kinesisk arbeiðsfólk fáa minst 540 dollarar um mánaðin.
Fólk úr Norðurkorea arbeiða eisini í byggivinnuni í fleiri arabiskum londum, á skipasmiðjum í Polandi, í skógum í Ruslandi og í fiskivinnuni í Uruguay, vísir kanningin hjá AP.
Sí eisini


text:
Útflutningurin og innnflutningur eru dagførdur til og við februar 2018 og her sæst at tað ein stór minking í útflutninginum, heili 23 prosent og minus 350 milliónir. Størsta minkingin í útflutninginum er makrelur, sild og svartkjaftur og har er útflutningurin minkaður heili 53 prosent og minus 267 milliónir. Hví útflutningurin minkar við einum fjórðingi verður Les meira…
Hørð og sannheitsorð ímóti okkara ódugnaligu leiðslu, les grein her:
Jn.fo skrivar, at 5 íslendsk skip sigla fullfermd heim til Íslands at landa. Tey hava omanfyri 10.000 tons av svartkjafti, sum alt er fiska sunnan fyri Føroyar. Í løtuni eru útvið 30 skip á feltinum suður og í landsynning av Føroya Banka, tey flestu russisk og íslendsk. Jupiter er við at verða fulllastaður og skal Les meira…
Klakkur farin nýggjan túr
Klokkan 18.45 fór Klakkur nýggjan túr út eftir Vágni, skiparin hendan túrin er Líggjas Johannesen. Góðan og skjótan túr. SáH
2. viðgerð av uppskoti um broytingar í alilógini v.m. á Løgtingsfundinum ímorgun kl. 10.00
Í morgun tann 16. Apríl kl. 10:00 kemur 2. viðgerð av Løgtinsmálinum um uppskot til løgtingslóg um broyting í løgtingslóg um aling av fkiski v.m. Nógv hoyrðingarsvar eru komin inn, heili 20 í tali og News hevur hugt eftir Hoyringarsvarinum frá Bakkafrost og Luna, Fylgiskjal 02, klikk her: “Ummæli av uppskoti um broytingar í alilógini” Les meira…
Loksins fór Kvikk aftur til fiskiskap
Línuskipi Kvikk hevur ligið á langukaj í mánaðarvís, men í gjárskvøldið kl. 20.45 fór Kvikk aftur til fiskiskap. Teir fóru til Íslands at fiska av teirra kvotu. Hesaferð er tað ein nýggjur skipari umborð og tað er Mikkjal Pauli Lamhauge og manningin telur 14 mans. Vit ynskja Kvikk skjótan og góðan túr. SáH
Sjúrðaberg komin heim við fullari last
Klokkan 15.30 legði Sjúrðaberg at niðanfyri N.F.C.S. Fitt av fólki vóru og tóku ímóti. Sjúrðaberg hevur roynt í norðskum sjógvi og er fullfermdur nú hann er komin til Klaksvíkar, umleið 750 tons. Skiparin hendan túrin var Ásmund Olsen og við vóru 17 mans. Vit ynskja skipara og manning vælkomin heim. SáH
Norðborg er farin avstað á lodnuveiðu
Norðborg fór avstað frá Klaksvík kl. 15.30 ídag og gekk leiðin hjá teimum út í lodnufelti eftir lodnu. Sambært Kringvarp Føroya, so eru Føroyar og Ísland vorðin samd um lodnuna í ár og tískil kunnu lodnuskipini fara avstað. Gott fiskarí. SáH


text:
9.8.08
Indiánaratorn
Hanus og Jógvan frammanfyri tornið frá 1930'unum. Vit síggja upp í tornið innan og kunnu gita, at tað var her Frank Lloyd Wright fann uppá Guggenheimsavnið í New York. Niðast situr Birgir frammanfyri veggjamálninginum hjá Katobie av Hopisøgnini um stóra ormin (Myndir: Birgir og Unn Kruse)
Við Desert View í Grand Canyon er bygt eitt torn við útsýni yvir stórsta partin av økinum. Ein hvít kvinna, arkitekturin Mary Colter, bygdi tornið í 1930-1933 fyri The Fred Harvey Company. Hopiindiánarin Fred Kabotie teknið og málaði húsið innan. Innan sæst málningur hansara The Snake Legend, ið er kendur úr Hopimentanini, sum hevur livað á hesum leiðum.
at 9:53 AM
Labels: ferðafrásøgn


text:
Pensjónssamansparing
Hjá okkum kanst velja ímillum eina røð av tryggingum – bæði tryggingar til tínar ognir og tína familju.
Tær røttu tryggingarnar – til tín og familju tína
Við røttu tryggingunum kanst tú tryggja tær, tínum børnum og familjuni fíggjarligt støðufesti, um tú skuldi verið fyri óhappi. Okkara Private Banking-ráðgevar eru útbúnir til at samanseta røttu tryggingarloysnina til tykkara.
Ert tú óheppin og t.d. fært skaða á hús, bil ella innbúgv koma tryggingar væl við.
Ókeypis ferðatrygging
Ert tú Private Banking-kundi, fært tú sjálvvirkandi eitt Mastercard Platinum við ferðatrygging, sum fevnir um eitt nú:
- Ferðaóhapp
- Heimferð
- Endurgjaldssamdøgur
- Viðførisseinking
- Hetta er bæði galdandi fyri teg og familju tína, tá ið tit ferðast saman.


text:
Vika Sex væl vitjað
800 næmingar vóru til fyrilestrar og fingu prát við fakfólk.
“Umleið 800 ungdómar úr øllum Føroyum hava hesa faru vikuna hoyrt fyrilestrar og fingið kunning undir heitinum ”Mynd krevur samtykki”.” Tað stendur í einum tíðindaskrivi frá Almannamálaráðnum.
Tiltakið VIKA SEX 2018 hevur verið á ferð og hevur vitjað allar yrkis- og miðnámsskúlar í Føroyum.
“Evnið í ár var “Mynd krevur samtykki”, tí tað er ein sannroynd, at ung og fólk yvirhøvur ferðast nógv í digitala heiminum, og tískil er kunnleikin um kropp, mørk og kyn eins viðkomandi her sum í øðrum rúmum, vit ferðast í,” sigur Almannamálaráðið.
“Tað er av alstórum týdningi fyri trivnaðin hjá teimum ungu, at tey skilja týdningin av orðinum samtykki, tora at gera vart við síni egnu rættindi, rættindini hjá øðrum og kenna avleiðingarnar, um tey ikki virða mørkini hjá øðrum,” sigur ráðið.
Á tiltøkunum, sum vóru í Havn, í Vestmanna, í Suðuroy, í Klaksvík og á Kambsdali, nýttu 800 næmingar høvið at hoyra fyrilestrar eins og at fáa eitt prát við fakfólk um evnið.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Føroyskt blómutyssi frá Summar Festivalinum
Summar Festivalurin kunnger í dag fyrstu føroysku bólkarnar til ársins festival – eitt vakurt føroyskt blómutyssi her mitt á vetri.
Bólkarnar eru: Hamradun, VSJ ft. Dávur, Asta & Liza, Heidrik og Aria.
Hamradun er rocbólkur, sum blandar fólkatónleik, vísur, kvæði og klassiskan rocktónleik saman í eina sera spennandi og sterka tónleikaeind. Tað er gamalt føroyskt stev sett inn í ein nýggjan, mergjaðan samanhang. Pól Arni Holm av Tvøroyri, sum eitt skifti var sangari í Týr, er oddamaður í bólkinum, og afturat sær hevur hann vælspælandi og dugnaligar tónleikarar. Hamradun gav í 2015 fløgu út, og í summar skal bólkurin spæla á festivali í Italia.
Asta & Liza er eitt samstarv millum føroysku Astu Højgaard og týsku Liza Kaisinger. Tær hava í fleiri ár samstarvað um tónleik og hava áður spælt á Summar Festivalinum. Tær hava nú nýggjar sangir at bjóða og koma aftur at vitja landsins størsta tónleikatiltak.
VSJ ft. Dávur er nýggjur tónleikabólkur, sum spælir fangandi og modernaðan popptónleik. Sangirnir The Road og Solution hava verið kynt undir áhugan fyri bólkinum, sum nú eisini er farin at hava live-framførslur. Hetta er ein av spennandi spírunum í føroyskum popptónleiki, og næstu tíðina koma nýggir sangir frá bólkinum. Høvuðsmaðurin í VSJ er Villiam Joensen á Toftum, sangari er Dávur á Reynatrøð í Leirvík, og afurat sær hava teir Fríða Bjarkhamar, sum spælir trummur, og Høgna Jógvansson, sum spælir bass.
Heidrik er tónleikaverkætlanin hjá Heiðrik á Heygum, sum er listamaður, filmsskapari og tónleikari. Heidrik gav fyrsta sangin út í 2007, og síðani hevur hann javnan latið frætta frá sær – ofta hevur hann brúkt tónleikavideo á YouTube sum útgávumiðil av sínum sangum. Heidrik hevur útgivið tvær útgávur umframt stakløg. Millum kendu sangirnar hjá Heidrik eru Monster, Change of Frame og OMG.
Aria hittaði fleiri ferðir í 1990’unum, tá ið teir eisini endaðu millum fremstu bólkarnar í Prix Føroyar kapping. Aria gav eina útgávu út, og sangir sum Rooftop, Shadow of a Doubt, French Leave og Analja vóru nógv spældir. Aria spældi víðahvar kring Føroya og vóru kendir sum ein sera vælspælandi live-bólkur. Sangari í bólkinum er Jógvan Hansen, sum síðani hevur fingið yrkisleið sum tónleikari í Íslandi. Nú savnast tónleikararnir í Aria aftur til eina serliga framførslu á Summar Festivalinum.
Summar Festivalurin verður hildin dagarnar 9. til 11. august.


text:
Jim Reeves
James Travis Reeves (føddur 20. august í 1923, deyður 31. juli í 1964) var ein sangari, sangskrivari og tónleikari frá Galloway í Texas, USA. Hann var føddur í býnum Galloway í Texas. Foreldrini vóru Tom Reeves og Mary Adams Reeves. Reeves var ikki meira enn ársgamal, tá pápin doyði í 1924.[1] Jim Reeves fekk sín fyrsta gittar sum 5 ára gamal. Tá ið hann var tólv ára gamal, luttók hann fyri fyrstu ferð í einum útvarpsshow, tað hendi í Shreveport, Louisiana. Hann spældi baseball sum ungur. Hann fekk eitt lestrarpláss (legat) og fór at lesa taliteknikk og drama, men hann gavst eftir 6 vikum og fór at arbeiða á einari skipasmiðju í Houston. Hann fór aftur at spæla baseball sum hálvprofessionellur. Reeves-slektin kom upprunaliga úr Írlandi. Tá ið hann spældi á konsertum, kom tað ofta fyri, at hann spældi "Danny Boy".
Tann fyrsta singulin, sum hann spældi inn, var "Mexican Joe" (1953). Hann fekk sítt altjóða gjøgnumbrot við sanginum "He'll Have to Go", ið Joe Allison gjørdi lagið til.[2] Sangurin gjørdist ein stór sukse bæði á popp- og country-hittlistum, og sangurin seldi til eina platinplátu. Sangurin varð útgivin seint í 1959 og gjørdist nummar eitt á Hot Country Songs hittlistanum hjá Billboard magazine' hin 8. februar 1960, har hann lá í 14 vikur út í eitt.
Fyrst í 1960-árunum var Reeves kendari í Suðurafrika enn Elvis Presley var, hann upptók fleiri útgávur á afrikaans. Hann var á tónleikatúri í Suðurafrika og seinni eisini í Evropa. Reeves spældi til konsert í ítróttarhøllini Njårdhallen, Oslo, hin 16. apríl 1964 saman við Bobby Bare, Chet Atkins, Blue Boys og Anita Kerr Singers. Tey spældu á tveimum konsertum, NRK tók ein part av tí seinnu konsertini upp á video. Hansara fyrsta sukse í Noregi var sangurin "He'll Have to Go", ið lá sum nummar eitt á Top-10 hittlistanum í Noregi og lá á tí sama hittlistanum í 29 vikur. "I Love You Because" gjørdist hansara størsta sukse í Noregi og lá sum nummar eitt á hittlistanum í 1964 og lá á hittlistanum í 39 vikur. Plátur hansara lógu á norska topp-20 hittlilstanum í 696 vikur, og tað gjørdi hann til best umtókta tónleikaran yvirhøvur í tónleikasøguni í Noregi.
Jim Reeves var eisini sera væl dámdur í Føroyum. Føroyskir sjómenn, ið fiskaðu við New Foundland, keyptu plátur hansara har og soleiðis komu nógvar plátur av Jim Reeves til Føroya.[3]
Aftaná "Welcome to my world" frá 1964, komu "Rosa Rio" og "I Love You Because".
Tað seinasta, ið hann tók upp fyri RCA, var "Make the World Go Away", "Missing You", og "Is It Really Over?"
Hann giftist við Mary Elizabeth White í 1947 í Tennessee. Tey fingu ongi børn.
Jim Reeves doyði í flogvanlukku 31. juli 1964 í Tennessee.
Tónleikaútgávur[rætta | rætta wikitekst]
- Jim Reeves Sings (Abbott Records, 1954)
- Singing Down the Lane (1956)
- Bimbo (1956)
- Jim Reeves (1957)
- Girls I Have Known (1958)
- God Be With You (1958)
- Songs To Warm The Heart (1959)
- The Intimate Jim Reeves (1960)
- According To My Heart (1960)
- Tall Tales and Short Tempers (1961)
- Talkin' To Your Heart (1961)
- A Touch Of Velvet (1962)
- He'll Have To Go (1962)
- We Thank Thee (1962)
- The Country Side Of (1962)
- In Suid Africa (1962) (á Afrikaans) saman við Chet Atkins og Floyd Cramer.
- Jy Is My Liefling (1963) (á Afrikaans)
- Gentleman Jim (1963)
- The International Jim Reeves (1963)
- Good 'N' Country (1963)
- Twelve Songs Of Christmas (1963)
- Kimberley Jim (1964)
- Moonlight and Roses (1964)
- The Best Of Jim Reeves (1964)
- Have I Told You Lately That I Love You? (1964)
- The Jim Reeves Way (1965)
- Up Through The Years (1965)
- The Best Of Jim Reeves Vol. II (1965)
- Distant Drums (1966)
- Yours Sincerely, Jim Reeves (1966)
- Blue Side Of Lonesome (1967)
- A Touch of Sadness (1968)
- Jim Reeves On Stage (1968)
- Jim Reeves and Some Friends (1969)
- Golden Records (1969)
- The Best Of Jim Reeves Vol. III (1969)
- Jim Reeves Writes You a Record (1971)
- A Legendary Performer (1976)
Kelda[rætta | rætta wikitekst]
- ↑ http://www.johnrexreeves.com/bio2.html
- ↑ digital.library.unt.edu
- ↑ Rót og Rútma hin 21. februar 2015, KVF, við Petur Rouche


text:
Pauli: - Eg fari at heita á Føroya Løgting um at taka órinið frá mær
10-10-2017 - 22:27 - Jóanis Albert Nielsen
Leygarkvøldið gjørdi eg eitt stórt mistak. Eitt mistak, sum eg eri sera harmur um. Eitt mistak, sum eg vildi ynskt ikki var gjørt.
Eg hevði verið í 70 ára føðingardegi hjá pápa mínum og hevði drukkið nakrar øl. Tá kvøldið var komið at enda, valdi eg tíverri at seta meg handan rattið í bili mínum og koyrdi heim til mín sjálvs. Eg veit væl, at tað ongantíð er rætt at koyra bil ella onnur akfør, eftir at ein hevur smakkað sær á. Tað finst als eingin góð umbering fyri slíkum atburði, og tí fari eg heldur ikki at royna at umbera meg ella skeivu avgerð mína.
Eg leggi sjálvur stóran dent á, hvat er rætt, og hvat er skeivt, og veit tí sera væl, at tað als ikki var rætt av mær at koyra ávirkaður leygarkvøldið.
Sum løgtingslimur fari eg sjálvandi at heita á Føroya Løgting um at taka órinið frá mær í hesum máli, so eg kann taka fulla rættarliga ábyrgd og revsing á meg samsvarandi ferðslulógini.
At enda fari eg at biðja familju mína, vinir, veljarar og Føroya fólk annars, um at royna at fyrigeva mær mítt mistak.
Síðani fari eg framhaldandi at brúka alla orku mína til á best gjørligan hátt at tæna vestmenningum sum borgarstjóri og Føroya fólki sum løgtingslimur – eins og eg eisini havi roynt at gjørt tað, síðani veljararnir fyrstu ferð sýndu mær sítt stóra álit, skrivar Pauli Trond Petersen á Facebook.


text:
I Am a Painting - Nýggju myndirnar hjá Rannvá Kunoy/
Rannvá Kunoy tók lut á Ólavsøkuframsýningini 2014 við trimum málningum, ið onkursvegna brutu frá tí sera fjølbroyttu heildini, og at kalla skaptu sítt egna rúm í framsýningini. Hesir málningarnir vitja okkum á veg til Biel, har teir verða partar av einari stórari framsýning í listahøllini Centre PasquArt. Tað er ikki ofta, vit uppliva myndirnar hjá Rannvá Kunoy, sum longu við debutframsýning síni í Listasavninum í 1999 sýndi serligt format. Framsýningin bar boð um eina serstaka listakvinnu, ið longu á ungum aldri heldur enn fegin vaðar út í tað djúpa og sum á ongan hátt ræðist tað listarligt ekstrema. Rannvá Kunoy er fødd í 1975 í Havn, men hevur í nógv harrans ár búð í London, har hon nam sína listarligu útbúgving. Vit kunnu siga, at hennara fyrsta serframsýning á ein hátt varð íblást av somu hugsanum, sum sóust í konseptlistini hjá ungu listafólkunum (Young British Artists) í bretskari list í nítiárunum, men kunnu samstundis ásanna, at Rannvá Kunoy longu tá, 24 ára gomul fann fram til byrjanina til sítt serstaka myndamál, sum nú stendur í fullum og sjálvstøðugum blóma. Eftir ta stórfingnu byrjanina gekk drúgv tíð áðrenn vit aftur sóu nakað til verkini hjá Rannvá Kunoy og soleiðis hevur gongdin verið hjá sjálvatfinningarsomu listakvinnuni, at hon í longri tíðarskeið hevur tilskilað sær rætt til at arbeiða í friði og náðum. Verkini hjá henni eru avbjóðandi - har tað í amerikanskari fagurfrøði hevur ljóðað: What you see is what you get, kunnu vit kanska siga tað øvugta um myndirnar hjá Rannvá Kunoy. Tí her loysir tað seg veruliga at vera tolin og hyggja leingi Tá sært tú tað, sum tú ikki sást fyri løtu síðan eins og tú kanska sært tað, tú í grundini ikki sært, meðan tú møguliga ikki ert vís í, at tú sært tað, sum tú í veruleikanum sær. Málningurin Frank Dodd er úr røðini “I Am a Painting”, sum snýr um málarí á tremur í tilsipingum til listasøguna hjá málarínum. Framman fyri hesari myndini kemur áskoðarin í iva um alt. Myndevnið flýtur og glíður onkursvegna undan royndum áskoðarans av definera. Og brádliga tykist myndin næstan holografisk, sum var talan um eina trýdimensjonala flatu. Hetta kemst m.a. av teimum nógvu, tunnummálingaløgum, sum geva kensluna av dýpd og ljósi innan úr myndini, og haraftrat skínur málingin út í rúmið við bæði metalliskum og yvirjarðligum dámi, men í sama viðfangi forðar listakvinnan okkum í at njóta illusiónina. Hetta ger hon við rektangulera skapinum, sum er strikað á myndina til tess at leggja dent á, at talan so sanniliga er um ein ítøkiligan flata, ein málning. Bygnaðurin í myndini er ógvisligur og avgjørdur, samstundis sum hann hevur ómetaliga fínligan og kenslubornan dám. Blái liturin í Frank Dodd og í hinari minnu myndini er ógvuliga serstakur og skyggjandi, í onkrum ljósi gerst hann næstan violettur og aðrastaðni gerst hann meira gráur, men allastaðni er hann følin, tað er greitt, at listakvinnan brúkar litir við atliti til kenslur. Myndaheitini hjá Rannvá Kunoy hava sína heilt egnu søgu, sjálv heldur listakvinnan, at teir eru eins og køkuglasurur. Verkini klára seg uttan glasur, men glasururin ger kanska upplivingina enn ríkari ella stuttligari. Heitini hjá Rannvá Kunoy minna um reklamuslogan, sum tíðum fáa eina løgna vend. Heitið Frank Dodd sipar til eina amerikanska lóg, sum var gjørd við teirri ætlan, at sonevndir whistleblowers lættari skuldu kunnu avdúka korruptión og ólógligan handil í bankaheiminum. Men nógv vilja vera við, at henda lógin í veruleikanum var eitt slag av múlabandi, ein atgerð, sum í roynd og veru loyvir brotsmonnunum sjálvum at rudda upp í egnum brotsgerðum. Tó at frástøðan millum fíggjarheimin og nonfigurativa málningin kann tykjast long, so eru hesar atgerðir, ið verða framdar og sum ávirka mong menniskju, óítøkiligar á sama hátt sum flatin á myndunum hjá Rannvá Kunoy er tað. Upprunaliga stavar heitið Dodd Frank frá tveimum persónum og hetta hevur sjálvandi eisini við sær, at áskoðarin av sær sjálvum leitar eftir einum andliti ella eini frásøgn í myndini. Heitið á teirri minnu bláu myndini er Pentobarbital, sum er evnið, ið summir amerikanskir statir brúka í sambandi við deyðarevsing. Aftur uppliva vit eina greiða andsøgn millum ta undurvøkru dreymamyndina við kensluborna bláa rúminum og tað óhugnaliga harða heitið, hesa doyvandi sproytuna, sum í lógarinnar navni tekur lívið av menniskjum. - Le Nationaliste er eitt ógvuliga øðrvísi verk við meira grafiskum litárini, reytt, blátt og hvítt sum í føroyska Merkinum ella amerikanska Stars and Stripes. Men samstundis sum myndirnar sostatt minna um fløgg, sum vit assosiera við makt, greiðar reglur og landamørk, er aftur okkurt flótandi yvir hesari myndini, sum fær áskoðaran at ivast. Heitið tykist ikki serliga positivt og av tí, at tað ljóðar sum um talan er um ein persón, fær tað aftur áskoðaran at leita eftir einum menniskjaskapi í myndini. Hesar tríggjar myndirnar hjá Rannvá Kunoy eru á so mangan hátt óítøkiligir eins og visiónir, ið appellera til okkara tankar og assosiatiónir. Samstundis eru teir ítøkilig dømi um ein føroyskan málara á altjóða stigi, sum júst í hesum árum er í ferð við at leggja okkurt nýtt aftrat málningalistasøguni.


text:
Heimagjørt sushi? - 3 góð ráð frá Kob
Bunlom Srisin - oftast nevnd Kob - hevur staðið fyri køkinum á etika síðani dyrnar lótu upp fyri 8 árum síðani. Hvønn dag ger hon eitt ótal av sushirullum, tí føroyingar gerast bara glaðari og glaðari fyri sushi - og tað er ikki løgið, tí vit eiga so fantastiska góðan fisk.
Møguliga eigur tú góðan fisk í frystiboksini, og hevur hug at royna okkurt nýtt? Ja, les so við her, Kob eigur nógv góð ráð til tey ið hava hug at royna at gera sushi:
- Lær teg at kóka rís. rísið fyllur nógv í sushirulluni, og er rísið ikki kókað rætt, verða rullurnar ikki góðar. Upp í rísini verður blandaður ein dressingur. Rísdressinga-uppskriftin hjá etika er enn loynilig (vit fara at royna at lirka hana frá teimum eina aðruferð), men nógvar góðar uppskriftir finnast online.
- Sker fiskin rætt. Tað finnast nógvar vegleiðingar á netinum sum vísa hvussu fiskurin skal skerast. Hvussu tú skerir fiskin hevur stóra ávirkan á hvussu rullurnar kennast at bíta í. Gert tú 'nigiri' ávirkar tað eisini nógv tað estetiska.
- Hav eitt ílat við vatni ella olju standandi, og væta tær fingrarnar væl meðan tú rullar - so kleprar alt ikki so illa.
Og um alt skuldi kiksað, so ber altíð til at bíleggja sushi frá etika ;)


text:
Flaggdagshald
Aftur í ár verður skipað fyri flaggdagshaldi í Fámjin.
Flaggdagshaldið byrjar kl. 13.30 og flaggrøðuna í ár heldur:
Jógvan Arge.
Tvøroyar Hornorkestur spælir.
Gongutúrarnir eru hesir:
Hvalba: Farið verður úr Nesi kl. 09.00
Ørðavík: Av økinum við Bønhúsið kl. 11.30
Tey, sum ætla sær at renna:
Ørðavík: Renna av økinum við Bønhúsið kl. 12.00
Bussur koyrur úr Fámjin eftir tiltakið.
Í Fámjin verður ein kaffimunnur at fáa í Vesturhøll, og eftir flaggdagshaldið er kirkjan verd at vitja, har møguleiki m.a. er at síggja Merkið.
Úr øllum Føroyum eru fólk vælkomin til Fámjins henda dagin


text:
Elsebeth spyr Høgna Hoydal um Fiskivinnunýskipanina
politikkur21-03-2017 - 20:35 - Jóanis Nielsen
Elsebeth Mercedis Gunnleygsdóttur
løgtingsmaður
Munnligur fyrispurningur
til
landstýrismannin í fiskivinnumálum, Høgna Hoydal
Víðvíkjandi fiskivinnunýskipanini
1. Kann landsstýrismaðurin upplýsa, um útrokningarnar hjá M/S Ågot eru rættar?
2. Metir landsstýrismaðurin, at hetta er nøktandi fyri hetta reiðaríið, ið hevur verið virkið í føroyska samfelagnum síðani 1993?
Viðmerkingar
Nógvir spurningar eru, tá um nýggja fiskivinnuuppskotið ræður. Fleiri vita ikki, hvat vendir upp og hvat vendir niður. Saman við at tað fleiri ferðir er komið fram, at verður uppskotið um nýggja fiskivinnuskipan samtykt, er stórur vandi fyri, at hundraðtals arbeiðspláss í Norðurøkinum fara at hvørva um heilt stutta tíð. Bara fyri at taka eitt dømið úr rúgvuni verður spurt um, hvat kvoturnar fara at verða 1. januar 2018 eftir nýggja fiskivinnuuppskotinum.
Í sambandi við at stórur partur av vinnuni er ørkymlaður í hesum døgum, hevur reiðarin á línu- & garnaskipinum Ågot lagt fram almenn tøl, ið lýsa kvotugrundarlagið hjá skipinum Ågot. Reiðarin upplýsir, at sambært uppskotinum, sum fyriliggur, kemur árliga grundarlagið hjá M/S Ågot at ljóða soleiðis: 1) Tosk 84 tons í føroyskum sjógvi 2) Hýsa 35 tons í føroyskum sjógvi 3) Svartkalvi við gørnum 213 tons 4) Flemish Kap 97 tons 5) Ísland 0 tons og 6) Grønland 0 tons.
Sambært reiðaranum so eru tað hesi fiskasløg, ið eru høvuðsfiskasløg hjá línuskipunum, meðan onnur fiskasløg eru alternativ, tá toska- og hýsufiskiskapurin svíkja. Ågot kemur at eiga lut í longu- og brosmukvotuni, men hetta er ein alternativ veiða, nú toska- og hýsustovnarnir av náttúrugivnum orsøkum hava verið søguliga illa fyri.
Reiðaríið metir seg hava fylgt ráðgevingini hjá Havstovuni, og hevur millum annað flutt seg á djúpari vatn at fiska. Men reiðaríið verður nú revsað, tí skipið hevur fiska minni av toski og hýsu magisku árini 2007-2016, ið er grundarlagið fyri nýggja roknistykkinum.
Reiðaríið hevur bíðað í spenningi, til toska- og hýsufiskiskapurin skuldi taka seg uppaftur, tí tað eru hesi fiskasløg, ið geva betri úrslit til rakstur og manning.
Ågot er eitt kombinerað skip, og eru tað eisini ár, ið hetta skip roynir við gørnum. Um hesin fiskiskapur skal loysa seg fyri skip og manning, so er minstakrav ein árlig kvota á áleið 500 tons. Sum uppskotið fyriliggur, hevur Ågot nú 213 tons av svartkalva við gørnum at liva fyri árliga. Hetta ger tað torført og vónleyst at rigga um millum línu og gørn. Umrigging er kostnaðarmikil og krevur tí munandi størri kvotu enn 200 tons.
Sambært reiðaranum so hevur M/S Ågot eftir fiskivinnuuppskotinum onga kvotu í Íslandi, og onga kvotu í Grønlandi. Ågot hevur roynt seg á Flemish Kap, og hevur hetta verið eitt gott íkast til skip og manning, og samfelagið alt. Ågot fiskaði í ár 310 tons á Flemish Kap. Men eftir nýggja uppskotinum verður kvotan hjá Ågot lækkað niður á 97, sum samsvarar við gott hálva last hjá Ågot. Hetta ger tað fíggjarliga óforsvarligt hjá reiðarínum at taka lut í fiskiskapinum á Flemish Kap.
Soleiðis sum driftin hjá hesum skipið er samanskrúvað, so stendur lítla reiðaríið í Klaksvík eftir við einari kvotu, ið, sæð út frá fíggjarliga sjónarhorninum, onga meining gevur. Reiðaríið hevur ongan møguleika at yvirliva. Ikki nokk við tí, so hevur hetta reiðaríið, eins og hini línuskipini, ongan møguleika at keypa kvotu á uppboðssølu.
Sambært nýggja uppskotinum verður eingin toskur seldur á uppboðssølu, fyrr enn TAC kemur upp um 10.000 tons, og sum uppskotið leggur upp til, so verður TAC 7.500 tons, tá fiskivinnunýskipanin kemur í gildi. Eingin veit, nær TAC fer upp um 10.000 tons, og tí eru eingi útlit hjá hesum reiðaríi, at sleppa fram at tilfeinginum.
Á Løgtingi, 21. mars 2017
Elsebeth Mercedis Gunnleygsdóttur


text:
Ver er vørumerki hjá Føroya Tele og verður brúkt at marknaðarføra ein nýggjan heim av prepaid vørum og tænastum. Handan pallin, sum veitur hesar tænastur, er ein góð føroysk KT-søga.
Tænastupallurin er føroysk KT-framleiðsla úr einum enda í annan, tí øll menningin er framd av Føroya Tele og føroyskum ráðgevum. Til at menna nýggja tænastupallin varð eitt toymi mannað við sniðgevum, marknaðarfólkum, televerkfrøðingum og KT-fólkum.
Markamótið hjá kundunum er ein heimasíða, sum er ment við bestu tøkni innan responsive Web design, og virkar sum ein sjálvgreiðsla. Aftanfyri sjálvgreiðsluna á heimasíðuni er ein ver-pallur av KT-tænastum, sum virkar á bakstøðisskipanir til teleútgerð, avrokning og kundarøkt. Hesin savnar verandi og nýggjar skipanir í eina samanhangandi heild, sum veitir ver-tænasturnar til kundan.
Ein marknaðar- og produktstrategi varð ment, samstundis sum pallurin varð sniðgivin og mentur. Eftir eitt tíðarskeið á fýra mánaðir var pallurin virkin, og eitt nýtt úrval av ver-haldum kundi marknaðarførast.
Føroya Tele er errið av at hava ment ein so stórfingnan pall til sínar kundar, tá talan er um eitt stutt skoðbrá frá hugskoti til veruleika. Hetta er prógv um førleikar í heimsflokki hjá einum føroyskum KT-toymi.
Fáar vikur eftir, at ver kom fram, vórðu fleiri túsund kundar á pallinum, og í dag hava fleiri enn 15.000 kundar hjá Føroya Tele eitt ver-hald.


text:
Jan Müller
18.08.2015 - 08:39
Oljan > Olja > Frálandavinna
Mánadagurin 17. august mundi vera ein tann frægasti sólskinsdagurin í ár. Og fyri Vinnuháskúlan í Havn var dagurin meira enn bara ein vanligur sólskinsdagur. Hann var av sonnum ein fagnaðardagur, tí henda dag tók skúlin enn eitt týðandi stig inn í martitimu føroysku framtíðina.
Í sambandi við at maskinrúmssimulatorurin á Vinnuháskúlanum er útbygdur við 3D simulering av maskinrúmum, varðmóttøka í hølum Vinnuháskúlans undir Krákugjógv, har høvið varð hjá innbodnum, lærarum oø. at síggja hetta fyri skúlan so týðandi undirvísingaramboðið.
Talan er um nýggjan og sera framkomnan simulator, ið verður nýttur á universitetum og hægri lærustovnum til frálæru/venjingar og skeiðvirksemi innan maskinøkið.
Við stuðuli frá Statoil Føroyar hevur tað eydnast skúlanum at ogna sær nýggja simulatorin, ið heilt givið fer at gera undirvísingina uppaftur meira hugaliga og spennandi fyri bæði næmingar og lærarar.
Í sambandi við móttøkuna nýtti Wilhelm Petersen, stjóri, høvi at greiða frá hesum nýbrotinum í virksemi Vinnuháskúlans og takkaði hann Statoil fyri at hava gjørt hetta møguligt.


text:
Føroyskir sangtekstir
- Må Solen Alltid Skina
- Maamme
- Maðurin og lívið
- Magga
- Magnus Heinason
- Maistjørnan
- Málningur
- Málningur yrkjarans
- Mamma
- Mamma
- Mamma mín
- Mamma tú so eyðmjúk
- Mamma, góða mamma, sum eg elski teg
- Mamma, tell me what is wrong
- Man í huganum enn finnast
- Man Of Sorrow
- Mána og sól, vindar og skýggj
- Mánaðarsangurin
- Mánalýsið gylt
- Manga takk, takk
- Mangan her tykist myrkt og kalt
- Mangan í stillastu skýmingarstundum
- Mangan kennist
- Mangan koma royndartíðir
- Mangan last tú søguna um hin kross
- Mangan last tú søguna um tann kross
- Mangan møtt eg havi náði Guðs
- Mangan tú undrast, hví tárini renna stríð
- Mangan undrað tað meg hevur
- Mangar kvinnur í huganum stirdar
- Mangastaðni mong ein sál er í ótta og í neyð
- Mangir bústaðir í Faðirs húsi eru
- Mangt og hvat ófatandi mítt eyga sá
- Mangur fellir sorgartár
- Mangur fór mætur av landi út
- Mangur spyr um kós og stavnhald
- Mánin
- Mánin hann skein
- Mannabarn
- Mannamúgva mikil gongur
- Mannasálir djúpt í synd og glatan søkka
- Mannasálir, hví tó ganga
- Mannaverk og ráð lat fara
- Maran ata-rópið ljóðar
- Maria
- Maria
- Maria var moyggin rein og skær
- Maria, visti tú
- Marita
- Marrathon
- Martin og abbin
- Másin sigur pli, pli, pli
- Maskuspæl
- Máttu vit gjørst ljós, sum skinu í heimi
- Mær á hjarta navn títt skriva
- Mær bíðar ein staður í erva
- Mær birtist í huga, eg stóð ein dag
- Mær dámar bjór
- Mær er sagt um ein stað handan támið
- Mær er sagt um ein Stað í tí Høga
- Mær er sagt um eitt land
- Mær halda Harrans hendur
- Mær halda Harrans hendur
- Mær hjartaliga leingist
- Mær hugnar hin fjølbroytti heimur
- Mær í Guðs Orði birtist so skakandi ein sjón
- Mær í hjarta er eitt tónalag
- Mær í hjarta hoyrist ringja
- Mær kærur sunnudagsskúlin er
- Mær leingist
- Mær leingist at fevna teg grønkandi vár
- Mær leingist at síggja staðin
- Mær leingist heim í dýrdarstaðin, har skattir bíða mær
- Mær leingist hin staðin at síggja
- Mær leingist til hin signaða dag
- Mær leingist til hin signaða dag, tá Jesus koma skal
- Mær leingist til hitt blíða land
- Mær longdist eftir frelsu og søkjandi eg var
- Mær nýtst Jesus
- Mær stundum er myrkrið so svart
- Mær tørvar altíð teg
- Mær tørvar biðja meir
- Me inside
- Mediokrati
- Medisin-konan
- Medova
- Meðan alt so vakurt blómar
- Meðan breyðið her vit bróta
- Meðan bumburnar regna
- Meðan hann bíðar
- Meðan saman her vit njóta
- Meðan saman her vit sita
- Meðan vindurin strýkur
- Meg Frelsarin tók í Sín favn
- Meg kalla halgu heimlands hæddir
- Meg Kristus kallað hevur
- Meg leiða Harrans hendur
- Meg minnist eina mynd
- Megineinkjan kvøður
- Mei
- Meidansur
- Meir heilagan ger meg
- Meir stolt eitt hjarta aldri sló
- Meiri um Jesus sig mær frá
- Meirilutin ræður
- Meistarans hond
- Meistari, loysnari, heimsins Frelsari
- Meistarin
- Meldisangur
- Men í nátt
- Men tað skalt tú, ungdómur, sanna
- Mend This Broken Heart
- Menn teg, blíða vónaralda
- Menniskjans leið yvir øldir og økt
- Menniskjum bórust boð so góð
- Mercy Of Darkness
- MF 666
- Mia mín
- Miðalhampamaðurin
- Miðlarnir mala
- Miðvágur
- Mikli Drottur, gev mær megi
- Mildi Jesus, tú sum segði
- Millum boðar og íður eg strandaður var
- Millum mussarnar
- Millum myrkur, stormar, sorgir
- Millumfingur rap
- Milt eg hoyri Jesus kalla
- Milt, sum ein eingil, ið talar
- Mín andi av syndini byrðaður var
- Mín bátur er lítil, títt hav er so stórt
- Mín besti vinur
- Mín dingeling
- Mín Frelsari á krossi
- Mín frelsari livir, o sælasta troyst
- Mín Frelsari so dýrur kom frá Himli
- Mín Frelsari søkir sær ávøkst
- Mín góði Jesus, ver tú hjá mær
- Mín grái Fordur
- Mín Gud, eg síggi eftir tínum orðum
- Mín Gud, tín kærleiki
- Mín Guð, eg vil ei víkja
- Mín Harri doyði trænum á
- Mín Harri er upp risin
- Mín Harri Jesus, hvar fert tú?
- Mín Harri kann byrðina bera
- Mín Harri og Frelsari, tú, sum meg vann
- Mín Harri um oyðuna finnur veg
- Mín Harri, lat meg einki frá tær draga
- Mín Harri, leið meg gøtu ta
- Mín Hirði góður Harrin er
- Mín hjálp kemur frá Gudi
- Mín hond er so lítil og veik
- Mín hvíld er í Himli, mín hvíld er ei her
- Mín Immanuel, mín Guð
- Mín Jesus eg elski Teg
- Mín Jesus er mín borg so góð
- Mín Jesus havi eg hjá mær
- Mín Jesus veit, tá leið mín trong er
- Mín Jesus, eg takki tær fyri títt stríð
- Mín Jesus, kunnugt tað er tær
- Mín Jesus, lat mítt hjarta fá
- Mín Jesus, mín hirði
- Mín kærleiki til Tín Gud
- Mín lítla sól
- Mín loðsur Harrin Jesus er
- Mín móðir
- Mín Nannie er frá
- Mín russiski vinur
- Mín sál er frelst, halleluja
- Mín sál er glað og hjartans fró
- Mín sál er glað, tí hon er frelst
- Mín sál er nú lukkulig vorðin
- Mín sál skal Guði prísa
- Mín sál var í angist og stórari neyð
- Mín sál var so bundin, mítt fall var so stórt
- Mín sál, áh, syng um Jesus
- Mín sál, Gud, lov og tøkk tær beri
- Mín sál, Guðs lov tú syngi
- Mín sál, tín songur ljómi
- Mín skattur
- Mín songur er um Jesus
- Mín søti Gud, Frelsari kæri
- Mín sunnudagsskúli kæri
- Mín syndaskuld, hon var so stór
- Mín tíð er tær í hond
- Mín trúgv upp til tín sær
- Mín vinur, sum mótfallin strevar teg fram
- Mín vón er bygd á eitt í dag
- Mín vón og øll mín gleði
- Minni um Jákup Dahl
- Minnini
- Minnist tú
- Minnist tú enn
- Minnist tú gildið
- Míns Faðirs lítli boðberi
- Minst til at biðja á morgni
- Minst til at biðja Faðirvár
- Miskunna mær Guð og náða meg
- Miskunna mær, Gud, tí misgerð mín
- Miskunnsami mildi faðir
- Miss ikki mótið
- Missið ei mótið, tí stríðið er av
- Missionary Man
- Mitt á Vaglinum
- Mítt akker helt
- Mítt álit, mín vón bert er
- Mítt eyga móti offurheygnum skoðar
- Mítt fagra land
- Mítt føðiland, tú ríkt ert fyri mær
- Mítt gamla land
- Mítt heim er ei á foldum á hesum tronga veg
- Mítt heim er har hinumegin támið
- Mítt himmalheim so fagurt er
- Mítt hjarta fylt við tráan og dýrum vónum er
- Mítt hjarta hvílir, áh, mín Gud
- Mítt hjarta pumpar fyri tær
- Mítt hjarta stynjar av trega
- Mítt hjarta tilhald hevur
- Mítt høvur, Gud, eg nígi
- Mitt í 60’unum
- Mitt í sjónum
- Mítt land
- Mítt lítla himmalljós
- Mítt lítla land
- Mítt lítla, fitta lambamæ
- Mítt lív Eg fyri teg á krossins træi gav
- Mítt lív er í tær, Gud
- Mítt Ljós
- Mítt ljós í myrkri, Jesus Krist
- Mítt reysta móðurland
- Mítt vakra heim høgt móti norð
- Mjav, mjav, mjav
- Mjørki í Havn
- MK-Ultra
- Móðirin í moldini
- Móðurland vil eg teg kalla
- Móðurmálið
- Móðurmynd
- Móðurmynd
- Mogghøvd
- Moldblak
- Mona
- Mong ár afturat
- Mong ganga tyngd
- Mong í heiminum sorgarleys gloyma
- Mong ríkfólk miklan pening løgdu
- Mong tey klaga um veður og vind
- Mong til heimin sær venda og har søkja frið
- Mong vónleys sál
- Monopolhandilin í Føroyum
- Morgindagar
- Morgun
- Morgun er komin
- Morgun millum fjalla hoyrist løk og á
- Morgunflog
- Morgunin komin
- Morgunsangur
- Morgunsólin
- Morgunsongur
- Morgunstund
- Móses fólk Guðs leiddi
- Mót vári
- Mót, áh, bróðir, snáva ikki
- Mother Teresa
- Móti nýggjum málum
- Móti vári
- Motiónsvísa
- Motor-mani
- Motorar
- Mótur vári
- Møtast og skiljast
- Møtast vit, har bylgjan tigur
- Møtast vit, tá lív er liðið, hinumegin Jordaná
- Møttust vit á Penny Lane
- Munnu trø nú vaksa inn í himmalin
- Murder #1
- Músadansur
- Músasangurin
- Muscleman-blað
- Mussisjúk
- Mykines
- Myndugleikin
- Myrk var hin stund, Getsemane
- Myrka nátt
- Myrkur yvir foldum bølir
- Myrkur, kvøl og háð
- Myrkursins muður
- Myrkursins náði


text:
Jens Hákun Leo
11.01.2017 - 09:35
Viðarlundin í Mikladali varð ruddað fyri fáum árum síðan og er enn ikki heilt liðug, men aftaná jólaódninar er arbeiðið byrjað av nýggjum, hetta tí at nógv trø eru farin, serliga har sum ruddingin var liðug.
Klaksvíkar kommuna er í løtuni í gongd við at rudda á staðnum.
Sí myndir av viðarlundini í Mikladali, hvussu illa hon er farin av jólaódnunum, niðanfyri. Myndirnar hevur Annbjørg Andreasen tikið tann 31.12.2016.
Tað var um jóltíðir, at tríggjar ódnir vóru uppá eina viku - tann 20, 23 og 25.12 -, umframt at veðrið í aðrar mátar eisini var meira ella minni ilsligt dagarnar ímillum jól og nýggjár.


text:
Bólkur A (1995-1997)
Í bólkinum við elstu luttakarunum er tað føroyameistarin, Høgni Egilstoft Nielsen, sum eigur hægsta styrkistalið. Styrkistalið hjá Høgna er 2370. Harvið verður hann roknaður at vera favorittur hvørja ferð hann setur seg við borðið í hesi kappingini, og í tveimum teimum fyrstu umførunum hevur føroyameistarin væl og virðiliga megnað tað, sum roknað verður við av honum.
Í fyrsta umfari vann hann við hvíta fólkinum á norska Sigve Holleland (2053), og í øðrum umfari vann hann á íslendska Mikael Johann Karlsson (2077), sum í fyrsta umfari vann á okkara egna Rúna T. Jacobsen (1724). Í øðrum umfari tapti Rúni T. Jacobsen ímóti norska Henrik Oie Lobersli.
Bólkur B (1998-1999)
Í hesum bólkinum eru tað norski Lars Oskar Hauge (2362) og danski Jesper Søndergaard Thybo (2255), sum eiga hægstu styrkistølini.
Merkisvert var tað, at íslendski Jon Kristinn Thorgeirsson (2059) í fyrsta umfari við svarta fólkinum megnaði remis ímóti Lars Oskar Hauge. Jesper Søndergaard Thybo vann við svarta fólkinum á finska Timo Syvalahti (1947).
Føroysku luttakararnir eru teir við lægstu styrkistølunum. Í fyrsta umfari tapti Eli W. Finsson (1412) við svarta fólkinum ímóti danska Mikkel Manosri Jacobsen (2145), og Bjarki Bertholdsen tapti við hvíta fólkinum ímóti svenska David Bit-Narva (2104). Heldur ikki í øðrum umfari eydnaðist tað føroysku luttakarunum at vinna úrtøku.
Bólkur C (2000-2001)
Í hesum bólkinum eru føroysku umboðini Janus Skaale (1404) og Kaj Olsen. Í fyrsta umfari taptu teir báðir. Janus tapti við hvítum ímóti danska Sophus Mechlenburg Møller (2064), og Kaj Olsen tapti við svørtum ímóti Joakom Nilsson (1933) úr Svøríki.
Í øðrum umfari eydnaðist tað Kaj Olsen at røkka remis ímóti danska Bjarke Hautop Kristensen, meðan Janus Skaale tapti ímóti Endre Machlik úr Noregi.
Bólkur D (2002-2003)
Føroysku luttakararnir eru Leif Reinert Fjallheim (1585) og Rógvi Mørkøre. Í fyrsta umfari taptu teir báðir. Leif tapti ímóti finska Toivo Keinanen (2135), sum eigur hægsta styrkistalið í hesum bólkinum, og Rógvi tapti ímóti Daniel Nordquelle (1847) úr Danmark.
Heldur ikki í øðrum umfari eydnaðist tað føroysku luttakarunum at vinna nakað stig. Leir Reinert Fjallheim tapti ímóti svenska Ludvig Carlsson (1395), og Rógvi Mørkøre tapti ímóti íslendska Mykhaylo Kravchuk (1462).
Bólkur E (2004-2005)
Í hesum bólkinum eru føroysku luttakararnir Benjamin Reinert Fjallheim og Lütjen Akselsson Apol. Í fyrsta umfari taptu teir báðir. Í øðrum umfari eydnaðist tað Lütjen Akselsson Apol at vinna við hvíta fólkinum á finskum mótstøðumanni.


text:
Nr. 1819-424
Innihald: Lærugreinadagurin gevur møguleika at hitta starvsfelagar úr øllum landinum til fakligt prát og kjak um evni, sum hoyra lærugreinini til.
Lýsingin av lærugreinadegnum er ikki útgreinað her, men hann fer m.a. at innihalda
- Lýsing av støðuni í lærugreinini
- Fyrilestur el.tíl. um nýggj rák innan lærugreinina
- Lýsing av nýggjum tilfari (m.a. úr Námi)
- Próvtøkur o.tíl.
- Kjak
Luttakarar fáa skránna í góðari tíð undan lærugreinadegnum, har tað eisini verður tilskilað, hvussu langur dagurin verður. Dagurin byrjar kl. 9.00 og varir 4 - 6 tímar.
Samskipari: Sigfríður Sólsker, ritstjóri.
Málbólkur: Lærarar, sum undirvísa í søgu/samtíð í fólkaskúlanum.


text:
Nýtt útboð: PEOPLE CIG
Europa Kommissiónin hevur júst almannakunngjørt eitt nýtt umfar við umsóknum til ‘career integration grant’ (CIG). Umsóknarfreistin er 7. mars og 18.september 2013 kl. 17:00, lokal tíð Brussel.
CIG verða latin til royndar granskarar (sum hava ph.d heitið ella hava granskað í fulla tíð í meira enn 4 ár), sum hava fingið tilboð umfast starv í einum ES limalandi ella FP7 atlimalandi. Granskarin skal, tá umsóknarfreistin er, ikki hava arbeitt ella búð í landinum har starvið er staðsett, í meir enn 12 mánaðir av teimum 36 seinastu mánaðunum.
Ongar avmarkingar eru fyri granskingarøki.
Granskarin og stovnurin, har granskarin kemur at arbeiða, søkja í felag um stuðulin.
Stuðulin er € 25.000 árliga í upp til 4 ár.
Spurningar til hesa skipanina kunnu stílast til John D. Olsen á john@gransking.fo ella á 567802.


text:
Veitingartíð upp til
30 min
Onkuntíð milt. Men so eisini onkuntíð rátt.
Veitingartíð upp til
30 min
Veitingartíð upp til
30 min
4 uramaki við laksi, 4 hosomaki við aspargus, 2 nigiri við rækjum.
4 uramaki with salmon, 4 hosomaki with aspargus, 2 nigiri with shrimp.
4 uramaki við surimikrabba,4 hosomaki við agurku, 2 nigiri við laksi.
4 uramaki with surimicrab, 4 hosomaki with cucumber, 2 nigiri with salmon.
2 uramaki við laksi, 2 uramaki við surimikrabba, 2 nigiri við rækjum, 2 nigiri við laksi, Japanskt tarasalat.
2 uramaki ith salmon, 2 uramaki with surimicrab, 2 nigiri with shrimp, 2 nigiri with salmon and seaweed salad.
2 tofulummar, 2 nigiri við laksi, 2 futomaki við surimikrabba, 4 futomaki við laksi og ostakremi, 2 hosomaki við agurku, 2 nigiri við álli.
2 tofupouches, 2 nigiri with salmon, 2 futomaki with surimicrab, 4 futomaki with salmon and cream cheese, 2 hosomaki with cucumber and 2 nigiri with eel.
2 nigiri við rækjum, 2 nigiri við toski, 4 rangurullur við laksi, 4 hosomaki við agurk, 4 rangurullur við surimikrabba.
2 nigri with shrimp, 2 nigri with cod, 4 uramaki with salmon, 4 hosomaki with cucumber, 4 uramaki with surimicrab.
4 nigiri við laksi, 4 rangurullur við surimikrabba, 2 hosomaki við agurku, 2 hosomaki við eggjakøku, 2 daikonrullur og japanskt tarasalat.
4 rangurullur við broysknum rækjum, 4 futomaki við laksi og ostakremi, 4 nigiri við laksi, 4 hosomaki við rækju, 2 grillað við laksi í teryaki.
Veitingartíð upp til
30 min
4 uramaki við surimikrabba, 4 hosomaki við agurku, 2 nigiri við laksi, Laksur í teriyaki, Japanskt tarasalat
Laksur í teriyaki
Tilhoyrur boks 525
4 uramaki við laksi, 4 hosomaki við aspargus, 2 nigiri við rækjum, Oksi við miso bbq-dressingi.
Veitingartíð upp til
30 min
Veitingartíð upp til
30 min
8 rangurullur við broysknum rækjum,
8 rangurullur við surimikrabba, 8 daikonrullur, 8 uramaki ebi kill, 8 hosomakirullur við agurku, 8 hosomakirullur við rækju, 8 nigiri við laksi, 8 nigiri við grillaðum laksi, 8 nigiri við álli, 8 sashimi við laksi, Japanskt tarasalat.
Vel ímillum 4, 8 ella 16 fólk
Veitingartíð upp til
30 min
8 rangurullur við royktum laksi, 8 rangurullur við broysknum rækjum, 8 futomaki við surimikrabba,8 hosomaki við avokado, 4 nigiri við laksi, 4 nigiri við rækjum.
Veitingartíð upp til
30 min
8 uramaki við surimikrabba, 8 uramaki við laksi, 8 uramaki við royktum laksi, 8 hosomaki við mango, 8 hosomaki við agurku, 6 nigiri við laksi, 6 nigiri við rækjum, 4 nigiri við toski, 4 tofulummar, 2 nigiri við kalva.
Veitingartíð upp til
30 min
Tvíflís við høsnarunga í teriyaki - til tey svangu
Tvíflís við royktum laksi - til tey svangu
Veitingartíð upp til
30 min
Laksur, avokado, sukurertrar, rogn, rís, wasabi og ingifer
Veitingartíð upp til
30 min
Havið er fult. Av smakki.
Veitingartíð upp til
30 min
Veitingartíð upp til
30 min
Veitingartíð upp til
30 min
Daikonrulla við laksi, avokado, ostakremi, agurku og ponzusoya
Veitingartíð upp til
30 min
Rangurulla við asparges, avokado og agurku
Rangurulla við royktum laksi, ostakremi, avokado og salati
Rangurulla við surimikrabba, agurku, avokado og kremi
Rangurulla við laksi, avokado og agurku
Rangurulla við laksi, avocado, ostakremi og agurku
Veitingartíð upp til
30 min
Makreldypp, broyskin rækja, grillaður laksur, agurka og avokado.
Mackereldip, crispy shrimp, grilled salmon, cucumber and avocado.
Kilidypp, broyskin rækja, laksur, agurka og mango.
Chilidip, cripsy shrimp, salmon, cucumber and mango.
Dypp, broyskin rækja, agurka, og salat.
Dip, crispy shrimp, cucumber and salad.
Veitingartíð upp til
30 min
Laksur, ingifer, reyðleykur, grasleykur, rogn og miso
Veitingartíð upp til
30 min
Stór vegetarrulla við gularót og agurku
Stór rulla við surimikrabba
Stór rulla við laksi og ostakremi
Veitingartíð upp til
30 min
Stoyktur bleytskeljakrabbi við wasabi- og chili mayonesu
Tempurarækjur við tsuyu, daikonrót og nýrivnum ingiferi
Stoktar jákupsskeljar í kataifi við wasabikremi og soyaeggjaskúmi
Veitingartíð upp til
30 min
Veitingartíð upp til
30 min
Laksur, kalvi, tosku, jomfrúhummari, daikonrullur, jákupsskeljar
Veitingartíð upp til
30 min
Vegetables sticks with edamame beans and mixed nuts
Grønmetispinnar við misodippi
Veitingartíð upp til
30 min


text:
Tierp
Tierp er ein býur í Tierps kommunu í Uppsala län í landslutinum Uppland í Svøríki. Býurin er høvuðssæti hjá Tierps kommun og í 2010 var fólkatalið í býnum 5.587.[1]
Tierp liggur við Tämnarån og E4 umleið 61 kilometrar norðanfyri Uppsala og 53 kilometrar sunnanfyri Gävle. Av stórum fyritøkum í býnum kunnu nevnast Atlas Copco, Elastolan, Tierps järnbruk.
Kend fólk úr Tierp eru íshockeysleikarin Johan Holmqvist og yrkjarin Kristina Lugn.
Keldur[rætta | rætta wikitekst]
Slóðir[rætta | rætta wikitekst]


text:
Kráka (lat. Corvus corone cornix L; da. Krage) eigur í øllum londum her um vegir uttan Íslandi — har sæst hon tó ikki so sjaldan. Allastaðni dugir hon væl at vinna sær føði. Í bønum etur hon mongd av ormi og snigli. Við lendingarnar er slógv og fiskarusk at fáa, og víða í sjóvarmálanum eru krabbar, kræklingar og øður. Eru skeljar so sterkar, at hon fær ikki høgt hol á tær, so flýgur hon høgt upp og sleppir teimum niður, so tær brotna. Sama sæst hon stundum gera við rottu. Egg og ungar dámar henni væl, men flestu hagafuglar eru mentir at reka hana burtur, og smáfuglar okkara eiga helst í tronga, sum hon ikki sleppur inn í. Seinna part á sumri legst hon á svartberini; skalið og fræið spýr hon upp aftur, so víða hvar um hagan liggur blá krákuspýggja. Fiskur, ræstur ella feskur, verður ikki vandaður, og deyðseyða er hon gramm eftir. Men lomb drepur hon ikki — uttan tey eru hálvdeyð áður.
Reiðrið hevur hon í gjáum og homrum. Tilfarið er oftast lyngur, hampiliga ringdur uttan um kulluna í miðjuni, grovar lyngkløur ytst, klænri, sum inn kemur, innast linir grønir spírar, og so klætt við ull. Eftir krossmessu1) verpa tær 4—6 egg, litt sum ravnsegg, men nógv minni. 18 dagar seinni koma ungarnir út; teir eru berir og búkstórir, ljótir á at líta — og enn ljótari, tá ið teir eru stapaðir. Men »kráku líkist best á unga sín«; nærløgd er hon at væla um teir. Hvørja ferð, hon kemur at reiðrinum, gapa teir, og hvørja ferð hevur hon at geva teimum. Mánað gamlir eru teir floygdir, men summarið at enda fylgir hon teimum og huglar om teir.
Kráka er semiligur fuglur og heldur seg mest í flokkum. Stundum leggjast aðrir fuglar, hjaltakrákur og rókar, upp í flokkin, og øll semja tey væl. Og vitug er hon, vitugast av øllum fuglum, siga summir vísindamenn. Maður við stavi í hondini kann ganga nær fram við henni, og hon letst sum einki; men hevur hann byrsu í hendi, so flýgur hon burt, langt áðrenn hann er í skotmála. Reiðrið ger hon ofta uppiyvir har, sum ein røð út úr er niður gjøgnum hamarin; sær hon tá fólk koma, stoytir hon sær niður tímegin røðina, sum tey ikki síggja, og tætt yvir jørðini flýgur hon so í skjól. Fær ein eyga á ein rovfugl, so ger hon atlát, tær, sum hoyra, koma til, og so herja tær á og reka rovfuglin burtur; so snúiligar eru tær í flognum, at sjálv ørnin hjálparleys flýggjar undan, tá ið nakrar krákur rúka á hana.
Mál hennara er ikki vakurt, men tað hevur mong skiftandi ljóð: krá, kra, krov, korr, klá, karra, karrá, karrov og annað, eftir sum tað er kúri ella kæti, ótti ella erpni, blídni ella brigsl, hon vil siga frá. Stundum kemur hon nær at fólki, vendir sær beint ímóti og letur hart og álviliga, sum hon skuldi havt nakað at siga teimum. Harav er komin hin fyrndargamla pátrúgvin í norðanlondum, at tann, ið skilur krákumál, fær at vita mangt, ið henda skal. Føroyingar søgdu eisini, at krákurnar komu saman at halda ting og har ofta dømdu onkra til deyða; tað sama skriva menn í Amerika. Áður vóru krákurnar nógvar í Føroyum, og tá stóðst spell av teimum. Korn ótu tær av veltunum, fisk undan hjøllunum og deyðseyða í haganum. Nú er umskift: akrar og fiskahjallar eru horvnir og bráðasóttin við. Tær fáu krákur, ið nú eru, gera so ikki skaða, men meira gagn við ta nøgd av ormi og snigli, tær eta. Tað er tí ónýtt at lata pening fyri at avoyða kráku.
1) 3. mai.
Úr: Mikkjal á Ryggi: Fuglabókin, Dýralæra II. 1951.


text:
Tvær sigandi myndir frá heilsutiltakinum í SMS 31. august og 1. september
Til tykkum, ið ikki høvdu høvi, at vitja Heilsutiltakið á Torginum í SMS 31. august og 1. september, eru niðanfyri tvær sigandi myndir frá tiltakinum.
Fólkaheilsuráðið raðfesti í ár at leggja dent á kostrákið fyrr og nú. Hetta var víst við at hava tvey borð mitt á Torginum. Umframt grafiskt úttrykk við tveimum ”hálaupp” bannarum við tekstinum: ”Hvar ert tú?” og grafiskum dúki rundanum bæði borðini.
”Fyrr” borðið:
Framvið síðuni á ”Fyrr” borðinum var ein mynd, ið vísti hvat ein týsk familja át uppá eina viku. Myndin floymdi av ídnaðarvørum, liðugrættum, leskidrykkum. Og ein ørgrynna av emballagu mati.
”Nú” borðið:
Á síðuni á ”Nú” borðinum hekk ein mynd, ið vísti hvat ein familja frá Equador át uppá eina viku. Á myndini eru glað fólk, kornposar, grønmeti, frukt, fiskur o.a. Livandi matur.


text:
Bakkafrost hevur undirskrivað treytaða keypsavtalu við eigararnar av North Landing um at keypa allan partapeningin í North Landing Ltd. Keypið væntast endaliga góðkent 25. mai 2018.
Endamálið hjá Bakkafrost við at keypa virksemið í USA er at betra okkara førleikar til at geva kundum okkara bestu tænastu. Bakkafrost hevur seinasta áratíggju havt økt fokus á at menna marknaðin. Við keypinum av North Landing fer Bakkafrost at hava betri marknaðaratgongd og fer at kunna bjóða breiðari tænastu til kundarnar í einum av størstu marknaðunum av laksi í heiminum.
North Landing er eitt amerikanskt sølufelag, sum selir laks á amerikansku eysturstrondini. Søluskrivstovan við bæði køli- og frysti goymslu er í Clifton, New Jersey. North Landing var fyrsta amerikanska felagið, sum innflutti feskan laks úr Føroyum, og hevur verið kundi hjá Bakkafrost í meiri enn 10 ár. 36 fólk eru í starvi hjá North Landing.
North Landing Ltd. verður framyvir skipað sum eitt sjálvstøðugt dótturfelag hjá P/F Bakkafrost. Øll handils- og viðskiftaviðurskifti við North Landing Ltd. áðrenn og aftan á keypið verða óbroytt. North Landing fer at bjóða somu vørur og tænastur sum áðrenn keypið.
Um Bakkafrost:
Bakkafrost er størsta alifyritøka í Føroyum. Samtakið hevur fulla virðisketu frá fóðri, smolt- og laksaaling, kryvjing, liðugvøruframleiðslu til sølu. Framleiðslan av mjøli, lýsi og fóðri (FOF) er á Havsbrún í Fuglafirði. Kryvjivirkini eru á Glyvrum, í Kollafirði og í Vági, meðan liðugvøruframleiðslan (góðskingarvirkið) er á Glyvrum, og alivirksemið er í Norðoyggjum, Eysturoy, Streymoy og Suðuroy. Høvuðsskrivstova felagsins er á Glyvrum. Samanlagt hevur samtakið 960 fulltíðar starvsfólk.


text:
Bussleiðin nógv brúkt
Síðani ársskiftið hevur kommunal bussleið koyrt millum bygdirnar í Sunda kommunu. Nú kunnu vit staðfesta, at hon er komin væl við hjá fleiri.
Nú vit eru komin inn í fimta mánaða kann kommunan staðfesta, at bussurin hevur verið nógv brúktur. Yvirlitið hjá kommununi vísir at higartil hava 1956 brúkarar nýtt bussleiðina. Hetta svarar til at á leið 480 brúkarar um mánaðan.
Bussleiðin, sum er borgarartænasta til tey sum búgva í kommununi, koyrir allar gerandisdagar frá kl.15.45 til 22.05. Umframt hetta er eisini til kalling fyri borgarar við Gjógv og í Saksun.
Tað var í 2016 at byráðið samtykti, at seta á stovn ókeypis bussleið millum bygdirnar. 2017 er royndarár og til viðgerðina av fíggjarætlanini fyri 2018 skal nýggja býráðið taka støðu til, um vilji er til, at halda fram við at bjóða ókeypis bussleið.
Ferðaætlanin sæst her.


text:
Vit hava ein jólakalendara á lærarastovuni, tað er ein spurnarkapping. Í dag var spurningurin ein kjøtsmakkiroynd, tríggir ymiskir kjøtbitar, hvør teirra var skorakjøt, veðrur ella lamb. Sera áhugavert í hesum ‘nordic cuisine’ tíðum.
11 x spældi scrabble. Bergljót, kann man siga joyce, nei Joyce er eitt navn, nei eg meini joys, ja joys er eitt orð. Er IQ eitt orð ella ein stytting? Er dokey eitt orð ? nei, tað má vera saman við okey, sum í okey-dokey. Læra gjøgnum spæl, tað meini eg.
Og so var tað børnini, tey elskuligu einglabørnini:
Vit vóru og hugdu í BR, ynskilistin til føðingardag og næstu jól er fullur.


text:
Orð og lag: 200
Ja, baby
Tað var so ræðuliga synd í Javnaðarflokkinum
Tað var ein oyðimarkargongd, viss tú spyrt meg
Teir blivu kallaður báði Quislingar og sambandsmenn
Og tað var ikki ordiliga teirra koppur av te
Men so fóru teir til at brúka nøkur góð og vælkend triks
Teir kalla sovorðnar sum okkum fyri nasistar, baby
Og tað hevur einki at gera við politiks
Men javnaðarhugsjónin skal verjast
Hon skal forsvarast fyri ein hvønn prís
Vit selja okkara reyv til Sambandsflokkin
Og skriva “C ud i fremtiden” í eina avís
Og so fóru teir at brúka síni vælkendu triks
Teir kalla fólk fyri nasistar, baby
Og tað hevur onki at gera við javnaðarpolitiks


text:
Orð: Anders Hovden
Týtt: Mikkjal á Ryggi
Á knæ fyri Guði í Jesu navn
vit byrja við bøn várt yrki,
vit leita inn í várs faðirs favn
og fáa har mót og styrki;
vit finna har ljós á lívsins leið
og signing í dagsins virki.
Á knæ fyri Guði í Jesu navn
vit koma til góðan faðir;
várt akker fær botn í bestu havn,
har ilt okkum einki ræðir.
Guð gevi oss troyst og halga trygd,
so vantreysti ei oss bagir.
Á knæ fyri Guði í Jesu navn!
Hans gáva til okkum floymir,
hans Heilagi Andi vegin javn’!
Hann blítt við sín barm oss goymir;
hann varðar so væl sín eygnastein,
hann barnið sítt aldri gloymir.


text:
Orð: Gunnar Hoydal
Lag: Annika Hoydal
Viðmerking: Yrktur til Grand Prix-kappingina í Danmarks Radio í 1979.
1. Altíð ræddist eg taran í sjónum,
rekandi vøkstur um klettar og brot,
síðani, saman við ótta og vónum,
hevur tú rikið mítt hjarta á flot.
Niðurlag: Tak í meg, tak um mín iva,
nem við meg, nert ikki við,
sissa meg, tá eg vil liva,
øs meg, tá eg biði um frið.
2. Nú ert tú aldan, og eg eri tarin,
dregur meg at tær og rekur meg frá,
eigi teg, eigi teg, tá tú ert farin,
veit at eg missi teg, tá tú ert hjá.
3. Alt tað, sum lokkar og alt, sum vil styggja,
fløðandi, fjarandi ert tú í mær,
lyftur meg upp nú og letur meg liggja,
myrkrið, sum bjargar og ljósið, sum slær.
4. Ræddist eg sjógvin við myrkri og megi,
visti meg stíga á ótryggan veg,
líknandi leið, men við rekandi gleði,
gangi eg nú : Nú ræðist eg teg.
Niðurlag: Tak í meg, tak um mín iva,
nem við meg, nert ikki við,
sissa meg, tá eg vil liva,
øs meg, tá eg biði um frið.


text:
Hittbólkar á Summar Festival
Nú er greitt, at tveir festligir føroyskir bólkar koma á Summar Festivalinum at spæla í august.
Tinganest hevur síðani áttatiárini skrivað og sungið sangir fyri føroyingum. Teirra gløggu eygleiðingar, skeivu vinklar, vælsitandi tekstir og fangandi løg hava givið bólkinum eina heilt serliga støðu í føroyskum tónleiki. Verður tað lagt saman við serstaka vágasoundinum, ber til at siga, at eingin bólkur í heiminum er sum Tingnest. Jóan Jakku Guttesen og hansara menn eru framúr á palli, og nú koma teir aftur á Summar Festivalin at spæla sangir sum Vágagellan, Annan sang, Síðsti dansur, Upp á tá og aðrar.
Tosa vit um nýggjari hittbólkar í Føroyum, er Páll Finnur Páll í einari serstøðu. Síðani teir av álvara fingu gjøgnumbrot við sanginum Forelskaður sjónleikari hevur bólkurin givið føroyingum eina langa røð av hittum. Teir kunnu verða forherðaðir í sínum teksturm, við hvørt bæði speiskir og hvassir, men teir duga eisini at vera eymir og festligir. Páll Finnur Páll hevur havt nógvar góðar løtur á Summar Festivalinum, og í ár fara teir aftur at fáa stóra tjaldið at kóka við teirra frálíku sangum.
Summar Festivalurin verður hildin í døgunum frá 9. til 11. august.


text:
Orð og lag: Ókendur
Týtt: Hjørleif Poulsen
1. Reinur sum kavi, frelsu eg havi
fingið við Jesu Kristusar blóð.
Orðið mær sigur, at nú er friður
fingin, tí lambið fíggindan slóð.
Frelstur eg eri, sælur, bert tí
Jesus, Guds sonur, deyðan gekk í.
Frelstur frá dómi, himin eg hómi.
Amen, halleluja.
2. Hugsa eg mundi, at Gud ei kundi
náði mær veita, júst sum eg var.
At skula líða, berjast og stríða
stóð mær for eyga livandi nær.
Hart gjørdist stríð mær, møði og neyð,
og eg bert fann har máttloysi, deyð.
Hann hevur vunnið, blóðið er runnið!
Amen, halleluja!
3. Í øllum váða eg tó kann fáa
náði, tí Jesus frelsu mær vann.
Hann mátti líða, berjast og stríða,
í fylling tíðar sigraði hann.
Reystur eg renni, hoyr mína rødd:
Syndin er strika, sálin er grødd.
Gud blítt mær sigur, at nú er friður!
Amen halleluja!


text:
Vesturtýskland
Eftir seinna heimsbardaga varð Týskland lutað sundur millum hersetingarvaldini Sovjetsamveldið; USA; Stórabretland og Frankaríki. Hareftir vórðu tvey lond stovnað, úr hesum fýra landspørtunum: BRD (Bundesrepublik Deutschland), sum í dagligari talu bleiv kallað Vesturtýskland, og tað eystara DDR (Deutsche Demokratische Republik), sum í dagligari talu, bleiv kallað DDR.
Høvuðsstaður í Vesturtýsklandi var Bonn, meðan sundurbýtti býurin Berlin, var høvuðsstaður í DDR. Tá ið týsku londini í 1990 blivu løgd saman í eitt land aftur, bleiv í roynd og veru Eysturtýskland niðurlagt, politikarar og fyriskipan annars send til hús, og økið lagt afturat Vesturtýsklandi.


text:
Ingi Samuelsen
18.06.2017 - 14:31
Tíðindi > Tíðindi > Grønland
Óttast verður fyri, at fýra fólk í Nuugaatsiaq hava latið lív eftir flóðalduna, sum rakti bygdina í nátt. Tey vóru í einum húsum, ið vórðu skolað til havs.
Tilsamans eru 23 fólk framvsgis saknað, men grønlendska løgreglan sigur, at tey kunnu vera á einum tryggum stað, ella kunnu vera burtur í feriu.
Hinir 78 íbúgvarnir í bygdini eru førd til Uummannaq, skrivar blaðið Sermitsiaq.
11 hús í Nuugaatsiaq eru oyðiløgd – fleiri av teimum eru skolað til havs. Ongin streymur er í bygdini, tí elverkið er eitt av húsunum, ið er rakt.
Grønlendski politiovastin, Bjørn Tegner Bay, sigur við blaðið, at hendingin hevur verið ógvuslig fyri íbúgvarnar á staðnum, og at tey nú fara at veita íbúgvunum sálarfrøðihjálp.
Í Uummannaq eru flóðalduávaringarnar nú avblástar, men fólk verða biðin um at lurta eftir ávaringarlúðrinum, um so er at eftirskjálvtar koma.


text:
Eirikur Lindenskov 15.01.2016 (18:40)
Annika Hoydal fekk Mentanarvirðisløn Landsins
– Hon hevur í hálva øld virkað sum sangskrivari, tónasmðiur og sangari. Hon hevur búð og virkað uttanlands, men hevur altíð havt tætt tilknýti til føroyska pallin. Og við sínum kenda frásøgukynstri hevur hon verið ein sterk kvinnurødd á føroyska mentanarpallinum, segði Rigmor Dam, landsstýriskvinna í mentamálum, tá hon handaði henni Mentanarvirðislønina, sum er upp á 150.000 krónur.
Rigmor vísti á løgini til tekstirnar hjá Hans Andreas Djurhuss og Gunnar Hoydal og framburðin hjá Anniku Hoydal saman við eitt nú Harkaliðnum, sum hava skapt fólkaognir sum Aldan og Dropin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
BSc Lívfrøði - 1. lestrarhálva
Fyrra helvt (vika 34-40, tað er 23. august – 8. oktober)
Lestrarhálvan byrjar hósdagin og fríggjadagin 19. og 20. august við innleiðslu og samansjóðing.
Til hvørt fakið eru 75 undirvísingartímar, og eitt pensum, sum er umleið 375 blaðsíður.
Undirvísingarætlanirnar fyri tey einstøku fakini eru her.
Í viku 41 (11.-17. oktober) er heystfrí.
Próvtøkur eru:
Almenn og ólívrunnin evnafrøði týsdagin 19. oktoberr (vika 42).
Margfeldi av plantum fríggjadagin 22.oktober (viku 42).
Seinna helvt (vika 43-49, tað er 25. oktober – 10. desember)
Seinasti undirvísingardagur í heysthálvuni er fríggjadagin 10. desember.
Próvtøkur eru:


text:
Mítt land, har atlantsbroddur stríður fer,
á heimsins knøtti bert ein blettur er,
tó vetur tær eitt veldiskvæði kvað,
og summarið eitt eymligt ástarlag.
Tá lívsins drottning fevndi Føroyar blíð,
sum sólkyst speglaði sær havi í,
sum lambið kátir, vit til fjalls avstað
við sól í sinni fóru summardag.
So litafríðar blómur prýddu bø,
av heiðafuglum fjølbroytt ástarløg,
hvør oyggj so bjørt, sum ein smaragdur lá
í sólargulli havsins blána á.
Tá pollamjørkin lak á landið dró,
hvør tindur líktist oyggj, í brimi vóð,
tá allir litir hvurvu og øll ljóð,
sum mitt í miklum havi fjallið stóð.
Náttúran blíð, men oftast harðlynt er,
tá minst ein varir feigdarboð hon ber,
og niðurlag við lívsins kvæði ger,
so líkt við vøggu, brúdleyp, gravarferð.
Á vetrartíð vit hoyrdu ódnarljóð,
tá avvelt havið upp í bergið stóð,
og kavin fjaldi seyð, og skalvur hekk,
og saltur ráki kendist hvar tú gekk.
Tú Føroyingur, hvar tú um heimin fer,
eitt prýði fyri land og fólk títt ver,
sýn spekt og semju, verj tey veikastu,
hav hjartalag, sum móður tín við teg.
Í fremri londum hav í huga tú,
títt lítla heim, í sól sum kavaskrúð –
tó norðljós loga litbjørt, broytast brátt –
og ungar, eymar dreymar summarnátt.


text:
Turkmenistan
Turkmenistan er eitt lýðveldi í Asia. Næstan 90 % av Turkmenistan er í stóru oyðimørkini Karakum (Svartasandi). Hitin fer javnan upp um 50 °C. Fram við suðurendanum í oyðimørkini er fruktagóður geiri, har bøndurnir m.a. velta bummull til útflutnings. Eftir tað, at Turkmenistan gjørdist frælst ríki í 1991, er russiskt ikki longur alment mál, nú er tað turkmenskt, og islam er aftur høvuðsátrúnaður. Landið er fátækt og avbyrgt frá umheiminum, men har er ógvuliga nógv gass. Turkmenska fólkið er víða um í Miðasia, og mong teirra liva sum flakkfólk. Men í Turkmenistan hava mangir turkmenar sett seg niður og liva sum bøndur og rossaalarar. Teir fara javnan á rossauppboðssølur og keypa og selja dýr at selja í grannalondunum. Turkmenar eru gitnir fyri at ala góð kappríðingarross, til dømis akhal-teke, eitt rossaslag, sum stendur seg væl í oyðimarkarlendi.
Í 1948 oyðilegði harður jarðskjálvti lívliga handilsbýin Askjhabad. Býurin varð bygdur upp aftur av nýggjum og er nú høvuðsstaður í Turkmenistan. Askjhabad er miðdepil í matvøru-, silki-, knipplinga- og teppiídnaðinum í landinum. Longsta vatnveiting í heiminum er grivin eystan úr Amu-Darjaá og vestur til Asjkhabad, veitin er 1.100 km long. Karakumveitin verður eisini kallað "lívsins á", tí hon veitir vatn á stór turrlendi, har bummull og onnur grøði nú verður dyrkað.


text:
Nýggjur høvuðsvenjari
TB | 03/10/15
Nevnd felagsins metur, at tørvur er á, at nýggjar kreftir taka yvir komandi ár og tískil er samstarvið við høvuðsvenjaran Páll Hagbert Guðlaugsson steðgað.
Vit í Tvøroyrar Bóltfelag takka Páll fyri hansara stóra innsats fyri felagið seinasta hálvt triðja árið og ynskja honum alt tað besta framyvir.
Nýggjur venjari er funnin, og vit gleða okkum til eitt spennandi og mennandi kappingarár 2016.
Sáttmáli er undirskrivaður við 45 ára gamla, hollendska venjaran, Robert F. Roelofsen, ið verður høvuðsvenjari í 2016.
Robert F. Roelofsen hevur drúgvar royndir sum venjari síðan 1988, mest úr Hollandi og Týsklandi. Hann kemur nú úr starvið hjá FC Hansa Rostock, har hann hevur verið høvuðsvenjari hjá U23 og hjálparvenjari hjá 1. liðnum. Í árunum 2004 og 2005 var hann eisini ungdómsvenjari hjá U17 í sama felagið og nevnast kann til stuttleikar, at millum ungu leikarirnir hann hevði undir sínum veingjum tá, var núverandi kendi týski landsliðsleikarin Toni Kroos, sum í dag spælur fyri Real Madrid.
Robert hevur eisini royndir úr týsku Bundesliguni hjá VfL Wolfsburg, har hann í 2006/2007 var hjálparvenjari hjá Klaus Augenthaler.
At enda kann nevnast at Robert eisini hevur 3 ár á baki sum undirvísari fyri Hollendsk Fótbóltssambandi KNVB.
Vit ynskja Robert vælkomnum í felagið og gleða okkum til kappingarárið 2016.
Nevndin


text:
Sjampanja
Sjampanja kemur úr økinum Champagne, ið liggur 145 km í ein landnyrðing úr París. Einki annað øki í heiminum hevur loyvi at kalla síni brúsandi vín fyri "champagne". Framleiðslan av sjampanju fer fram á henda hátt: Fyrst verður vanligt borðvín framleitt, og síðan verður sukur og ger latið í. Onnur gering fer nú fram í fløskunum, ið liggja á goymslu í minsta lagi 9 mánaðir. Eftir hesa goymslu, verða fløskurnar lagdar við hálsinum niðureftir í nakrar træbukkar við holum í, kallaðir "pupîtres", ið ger, at botnfallið rennur niður í fløskuhálsin. Hálsurin verður førdur niður í eina frostvesku, ið er minus 20 °C, so at botnfallið gerst til ein propp, ið verður tikin burturúr. Síðan verður sukur latið í, alt eftir, hvat slag av sjampanju framleidd verður. Einastu drúurnar, ið loyvdar eru at nýta í Champagne, eru Pinot Noir og Pinot Meunier, ið eru reyðar drúvur, og Chardonnay ið er ein hvít drúva.


text:
Møguleikar
Arbeiðstilboðini hjá okkum eru eitt langtíðartilboð til tín, sum ikki hevur møguleika at koma út á arbeiðsmarknaðin næstu árini, men sum hevur evnir og vilja at koma út at arbeiða. Møguleiki er fyri at starvast á øllum okkara deildum á Hjalla 7A, 188 Hoyvík og á Kambsdali, Fagragil 5, 530 Fuglafjørður.
Gjøgnum arbeiði verður tú lærd/ur at nýta amboð og telduskipanir og tað, sum skal til fyri at framleiða vørurnar. Málið er at finna arbeiðsuppgávur, sum tú trívist við, og sum tú kanst hava ábyrgdina av.
Alt eftir hvørjum verkstaði tú arbeiðir á, og hvat tørvurin er, verður skipað fyri vegleiðing ella undirvísing í eitt nú hóskandi arbeiðsatburði, sjálvsmenning, kostvegleiðing o.ø. Vit bjóða mennandi tilboð, so tú kanst geva tína arbeiðsmegi til føroyska samfelagið, og somuleiðis vinnulívinum í Føroyum meiri fjølbroytta arbeiðsmegi.
Vit leggja dent á gott samstarv og gott arbeiðsumhvørvi, har vit virða hvønn annan.
Vanliga arbeiðstíðin er frá 8.00 til 16.00, men støði verður altíð tikið í tí einstaka arbeiðsfólkinum viðvíkjandi ásettu arbeiðsuppgávunum.


text:
Annika Olsen
Annika Olsen (fødd 13. mars 1975) er føroyskur politikari, landsstýriskvinna, fyrrverandi býráðslimur og fyrrverandi landsliðs svimjari. Annika Olsen leyp úr býráðspolitikki í Løgtingi í 2008, og í 2014 úr Løgtingi í Tinganes, í sessin sum landsstýrikvinna í innlendismálum. Hetta árið, Annika Olsen hevur verið løgtingslimur, hevur hon verið einasta kvinna í sínum flokki á tingi. Annika er uppvaksin í Vági, hon er dóttir fyrrverandi skúlastjóra Jákup Olsen og Marnu Olsen (fødd Holm). Annika Olsen var landsstýriskvinna í almannamálum og varaløgmaður frá november 2011 til sep. 2015. Hon var landsstýriskvinna í innlendismálum frá 26. september 2008 til november 2011. Annika varð vald á Føroya Løgting til løgtingsvalið í 2008 fyri Fólkaflokkin. Áðrenn Olsen varð vald inn á Føroya Løgting, var hon býráðslimur í Tórshavnar býráð 2004 til 2008. Tá hon sat í býráðnum, var hon m.a. talskvinna fyri at býta landið sundur í bert fýra kommunur. Hon er útbúgvin Cand.mag. í Norðurlendskum bókmentum og máli (høvuðslærugrein) við religión sum síðufak. Hon hevur undirvíst á Føroya Handilsskúla 2001 til 2007 og á Føroya Studentaskúla og HF-Skeiði og á Føroya Læraraskúla 2007 til 2008. Hon var góður svimjari sum barn og ung, hon svam fyri Vágs Svimjifelag, sum nú er lagt saman við Tvøroyrar Svimjifelag til Susvim. Annika svam eisini á føroyska svimji landsliðnum, m.a. til Oyggjaleikirnar í 1989 og 1991. Hon og Jakob Horn eiga tveir synir.
Innihaldsyvirlit
Lívsleið[rætta | rætta wikitekst]
Landstýriskvinna og løgtingslimur[rætta | rætta wikitekst]
Annika Olsen er landsstýriskvinna í almannamálum[1] og varaløgmaður frá november 2011. Hon var landsstýriskvinna í innlendismálum frá 26. september 2008 til november 2011. Annika varð vald á Føroya Løgting til løgtingsvalið í 2008 fyri Fólkaflokkin, áðrenn tað var hon virkin í býráðspolitikki, hon var býráðslimur í Tórshavnar Býráð frá 2004-08.
Hin 9. september 2015 fór hon úr Fólkaflokkinum, tí at hon og floksleiðslan ikki drógu somu línu, sambært henni sjálvari[2]. Eitt heilt stutt skifti var hon limur í Framsókn.
Hin 4. februar 2016 gjørdist hon aftur limur í Fólkaflokkinum, tað boðaði flokkurin frá á tíðindafundi.[3][4]
Býráðslimur[rætta | rætta wikitekst]
Áðrenn Annika varð vald inn á Føroya Løgting, var hon býráðslimur í Tórshavnar býráð 2004-08. Hon var limur í Havnanevndini og Mentanarnevndini. Hon var vald inn fyri Fólkaflokkin, sum var í andstøðu hetta valskeiðið.
Útbúgving og undirvísingarstørv[rætta | rætta wikitekst]
Annika er útbúgvin Cand.mag. í Norðurlendskum bókmentum og máli (høvuðslærugrein) við religión sum síðufak. Hon hevur undirvíst á Føroya Handilsskúla 2001-07 og á Føroya Studentaskúla og HF-Skeiði og á Føroya Læraraskúla 2007-08.
Landsliðssvimjari[rætta | rætta wikitekst]
Annika var góður svimjari sum barn og ung, hon svam fyri Vágs Svimjifelag, sum nú er lagt saman við Tvøroyrar Svimjifelag til Susvim. Annika svam eisini á føroyska svimjilandsliðnum, m.a. til Oyggjaleikirnar í 1989 og 91. Hon gjørdist nummar 3 í 200 m bringu og nummar 3 í 4x50m blandað saman við Rúnu Poulsen, Anniku Anthoniussen og Duritu Dahl Djurhuus. Hon svam eisini 8x50m blandað fyri menn og kvinnur, tey gjørdust nummar tvey. Kvinnurnar vunnu eisini bronsu í 4x100m frí, tað gjørdu tær við tíðini 4:16.76.[5]
Keldur[rætta | rætta wikitekst]
- ↑ Aktuelt.fo, Hetta er nýggja landsstýrið
- ↑ portal.fo - Annika Olsen farin úr Fólkaflokkinum
- ↑ in.fo - Nú sita tey aftur lið um lið, skrivað hevur Hallur av Rana den 4. februar 2016.
- ↑ kvf.fo - Eftir 145 dagar: Nú er hon aftur í Fólkaflokkinum, eftir Bjarni Mohr den 4. februar 2016.
- ↑ [1]Islandgames.net
Útvortis ávísingar[rætta | rætta wikitekst]
- Annika Olsen, heimasíðan hjá Løgtinginum.
- Annika Olsen, heimasíðan hjá Innlendismálaráðnum
- Annika Olsen, heimasíðan hjá Fólkaflokkinum


text:
Árni Gregersen, ting.fo 01.12.2017 (14:51)
Álit lagt fram mánadagin
Nú desember er byrjaður, er neyðugt, at álitið um fisikivinnunýskipanina verður lagt fram, skal lógin virka frá 1.januar.
Vinnunvndin ger tær seinastu rættingarnar nú og so verður álitið lagt fram á tingfundi mánadagin.
Fiskivinnunýskipanin var til viðgerðar á almennum fundi í Mentanarhúsinum í Fuglafirði í gjárkvøldið. Hsar kom rættuliga greitt fram frá vinnuni, at hon nú helst vil hava eina avgerð, so hon kann fyrihalda seg til, hvat er galdandi eftir nýggjár.
Uppsjóvarvinnan var væl umboðað á fundinum og tað vísir seg eisini, at eftir tær seinastu tillagingarnar, so kann hon liva við skipanini.
Truplari tykjast tað, sum nevnt verður nýggir aktørar, at teir hava. Teir halda ikki, at teirra atgongd til fiskivinnuna gerst lættari við nýggju skipanini.
Hoyr annars video-pr´tatini við landsstýrismannin við fiskivinnumálum og trý umboð fyri vinnuna her á síðuni nú og seinni í dag.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Vencil 15. leingi livi! Í eitt ár hava Føroya fólk bíðað eftir, at Vencil nummar 15 skal koma út. Sum dagarnir, vikurnar, mánaðirnir eru gingnir, so hevur sást á fólki, at tey eru vorðin meira og meira tómoygd, hava gingið í blindum, tí at ikki var tað gamalt at bíða eftir Vencli. Men fattið bringu, […]
Tey fæstu doyggja um summarið Tú velur aðrar árstíðir Summarið er ókey Men myrki og kaldi veturin er betur Tað er næstan natúrligt at krúpa inn Í myrka hornið og geva upp andan Ella hvat vit geva upp Ella tú sleppur handtakinum á sumrinum Har alt er so opinlýst at onki kann halda fram Alt […]
Klaus Rifbjerg, ein av virknastu og mest umstríddu donsku rithøvudunum í nýggjari tíð, er deyður, 83 ára gamal. Tað sigst, at tá ið Rifbjerg eina ferð varð spurdur, hvat hann hevði gjørt, um hann varð raktur av skriviblokering, tá svaraði hann, at hann hevði skrivað eina bók um tað. Tá hevði hann givið út einar […]